qundao/data-zh-poetry huggingface dataset:
贺杨枢密新建贡院三十韵
作者：项安世
朝代：宋

楚囿七泽荒南云，三江五湖同吐吞。杞梓橘柚杶干柏，芷蓠椒桂蘼兰荪。天英地灵聚为人，魁垒诡异难具论。屈原离骚二十五，句句字字皆瑶琨。六朝弼亮胡伯始，学士登瀛刘季孙。恭惟火德据天统，翼轸正值鹑贲贲。质肃声名海山动，谏议才气淮湖奔。日中则昃固其理，城复于隍吁忍言。生聚教训五十载，昔无萌孽今轮辕。尧汤立贤遍天下，九重科诏如春温。州家不办一椽屋，往往盛之给孤园。鹄袍竹笥合羞死，况欲开口人其髡。关西夫子杨伯起，后身把钺来西门。荆棘之薮瓦砾场，一日汗础千猊蹲。翼飞革棘不可状，铁画怒起翔鸾鹓。日者稽山始开辟，已有大策当临轩。吾州故事有元祐，追配讵肯惭东藩。晚生科第愧前辙，考室误使当罍樽。向来气习今未已，犹梦裹饭趋晨阍。一官却恨大早计，不得掉鞅骖鹏鹍。明年珍产入包贡，琳琅璀磊堆金盆。蓬莱弱水三十万，借以鼓吹看横鶱。吾侪小人科举士，一朝出守忘其源。台池崇深学校废，况此赑屃楹梁尊。第言三岁始一用，缓而不切非所敦。偷安幸不目前急，事至踧躩如惊猿。先生閒暇窥远略，如以大手开中原。先为之地待其至，虽有万事无由繁。绣裳天上傥归去，愿广此意扶乾坤。诸生脚迹不足道，大庇四海安元元。
贺杨枢密新建贡院三十韵
作者：项安世
朝代：宋

楚囿七泽荒南云，三江五湖同吐吞。
杞梓橘柚杶干柏，芷蓠椒桂蘼兰荪。
天英地灵聚为人，魁垒诡异难具论。
屈原离骚二十五，句句字字皆瑶琨。
六朝弼亮胡伯始，学士登瀛刘季孙。
恭惟火德据天统，翼轸正值鹑贲贲。
质肃声名海山动，谏议才气淮湖奔。
日中则昃固其理，城復于隍吁忍言。
生聚教训五十载，昔无萌孽今轮辕。
尧汤立贤遍天下，九重科诏如春温。
州家不办一椽屋，往往盛之给孤园。
鹄袍竹笥合羞死，况欲开口人其髠。
关西夫子杨伯起，后身把钺来西门。
荆棘之薮瓦砾场，一日汗础千猊蹲。
翼飞革棘不可状，铁画怒起翔鸾鹓。
日者稽山始开闢，已有大策当临轩。
吾州故事有元佑，追配讵肯惭东藩。
晚生科第愧前辙，考室误使当罍樽。
向来气习今未已，犹梦裹饭趋晨阍。
一官却恨大早计，不得掉鞅骖鹏鵾。
明年珍产入包贡，琳琅璀磊堆金盆。
蓬莱弱水三十万，借以鼓吹看横鶱。
吾侪小人科举士，一朝出守忘其源。
台池崇深学校废，况此赑屃楹梁尊。
第言三岁始一用，缓而不切非所敦。
偷安幸不目前急，事至踧躩如惊猿。
先生閒暇窥远畧，如以大手开中原。
先为之地待其至，虽有万事无由繁。
绣裳天上傥归去，愿广此意扶干坤。
诸生脚迹不足道，大庇四海安元元。
贺范安抚上事十绝
作者：项安世
朝代：宋

前肩苏叟后陪朱，父子经筵世已无。谁见诸孙同盛事，槐龙阴下六丝絇。泰陵初政似昭陵，荣国亲扶晓日升。欲把经纶付乔木，内前车马已腾腾。忽引风帆下玉京，傍人惟见此身荣。君侯未解眉间摺，元是忠文去国情。泥仙高退故难量，国子先生更善藏。不枉中朝推范吕，小申公畔有荥阳。太史当年责了翁，二程佳处似春风。固应却有诸孙在，重把阳春教郢中。涨江迎造忽吞天，说与江神莫太颠。公是乘槎天上客，曾经倒海试孤骞。十日焚云七泽焦，六千里楚未开窑。使君恰与秋同到，一箑风吹万愠消。因声调笑古扬州，下水如何占上流。却倩枚回洲上月，照将馀润到瓜州。东观归来病史官，枕棱刓尽席痕斑。自从公去关门睡，直到公来未启关。是人从古为秋悲，病骨逢秋更可知。说与世人应未信，今年新有羡秋诗。
贺范安抚上事十绝·其一
作者：项安世
朝代：宋
体裁：七言绝句

前肩苏叟后陪朱，父子经筵世已无。谁见诸孙同盛事，槐龙阴下六丝絇。
贺范安抚上事十绝·其七
作者：项安世
朝代：宋
体裁：七言绝句

十日焚云七泽焦，六千里楚未开窑。使君恰与秋同到，一箑风吹万愠消。
贺范安抚上事十绝·其三
作者：项安世
朝代：宋
体裁：七言绝句

忽引风帆下玉京，傍人惟见此身荣。君侯未解眉间摺，元是忠文去国情。
贺范安抚上事十绝·其九
作者：项安世
朝代：宋
体裁：七言绝句

东观归来病史官，枕棱刓尽席痕斑。自从公去关门睡，直到公来未启关。
贺范安抚上事十绝·其二
作者：项安世
朝代：宋
体裁：七言绝句

泰陵初政似昭陵，荣国亲扶晓日升。欲把经纶付乔木，内前车马已腾腾。
贺范安抚上事十绝·其五
作者：项安世
朝代：宋
体裁：七言绝句

太史当年责了翁，二程佳处似春风。固应却有诸孙在，重把阳春教郢中。
贺范安抚上事十绝·其八
作者：项安世
朝代：宋

因声调笑古扬州，下水如何占上流。
却倩枚回洲上月，照将余润到瓜州。
贺范安抚上事十绝·其八
作者：项安世
朝代：宋

因声调笑古扬州，下水如何占上流。却倩枚回洲上月，照将馀润到瓜州。
贺范安抚上事十绝·其六
作者：项安世
朝代：宋
体裁：七言绝句

涨江迎造忽吞天，说与江神莫太颠。公是乘槎天上客，曾经倒海试孤骞。
贺范安抚上事十绝·其十
作者：项安世
朝代：宋
体裁：七言绝句

是人从古为秋悲，病骨逢秋更可知。说与世人应未信，今年新有羡秋诗。
贺范安抚上事十绝·其四
作者：项安世
朝代：宋
体裁：七言绝句

泥仙高退故难量，国子先生更善藏。不枉中朝推范吕，小申公畔有荥阳。
赋庄贤良招隐楼三首
作者：项安世
朝代：宋

楼居入阛阓，不受阓中尘。阓中岂无楼，无此招隐人。昔者小山篇，非我招隐意。吾今已隐矣，更欲招同志。同志不易得，徘徊竟谁招。长风一万里，车马极喧嚣。安得世上人，共此楼中客。时时唤南山，相与共朝夕。主人湖海士，有策欲平戎。入朝见天子，可以揖三公。客来忽相惊，见此招隐号。语客且勿惊，洗耳非我好。女岂不愿家，钻穴乃贻罹。深闺日夜藏，恐辱傅与师。世态溱洧中，欲挽无此力。解逅同志人，相招事蚕绩。士忧不能晦，不患名不章。垂老有降志，当年寡身藏。古来经世人，皆抱丘壑志。王官待罪耳，敢有欲为意。细儿讵如许，谓是诡与崖。吾岂鸟兽群，宝椟义当怀。如作市门优，可作君子配。男儿补衮日，招隐意终在。
赋庄贤良招隐楼三首·其一
作者：项安世
朝代：宋

楼居入阛阓，不受阓中尘。阓中岂无楼，无此招隐人。昔者小山篇，非我招隐意。吾今已隐矣，更欲招同志。同志不易得，徘徊竟谁招。长风一万里，车马极喧嚣。安得世上人，共此楼中客。时时唤南山，相与共朝夕。
赋庄贤良招隐楼三首·其三
作者：项安世
朝代：宋

士忧不能晦，不患名不章。垂老有降志，当年寡身藏。古来经世人，皆抱丘壑志。王官待罪耳，敢有欲为意。细儿讵如许，谓是诡与崖。吾岂鸟兽群，宝椟义当怀。如作市门优，可作君子配。男儿补衮日，招隐意终在。
赋庄贤良招隐楼三首·其二
作者：项安世
朝代：宋

主人湖海士，有策欲平戎。入朝见天子，可以揖三公。客来忽相惊，见此招隐号。语客且勿惊，洗耳非我好。女岂不愿家，钻穴乃贻罹。深闺日夜藏，恐辱傅与师。世态溱洧中，欲挽无此力。解逅同志人，相招事蚕绩。
赋庄贤良招隠楼三首·其一
作者：项安世
朝代：宋

楼居入阛阓，不受阓中尘。
阓中岂无楼，无此招隠人。
昔者小山篇，非我招隠意。
吾今已隠矣，更欲招同志。
同志不易得，徘徊竟谁招。
长风一万里，车马极喧嚣。
安得世上人，共此楼中客。
时时唤南山，相与共朝夕。
赋庄贤良招隠楼三首·其三
作者：项安世
朝代：宋

士忧不能晦，不患名不章。
垂老有降志，当年寡身藏。
古来经世人，皆抱邱壑志。
王官待罪耳，敢有欲为意。
细儿讵如许，谓是诡与崖。
吾岂鸟兽羣，宝椟义当怀。
如作市门优，可作君子配。
男儿补衮日，招隠意终在。
赋庄贤良招隠楼三首·其二
作者：项安世
朝代：宋

主人湖海士，有策欲平戎。
入朝见天子，可以揖三公。
客来忽相惊，见此招隠号。
语客且勿惊，洗耳非我好。
女岂不愿家，钻穴乃贻罹。
深闺日夜藏，恐辱傅与师。
世态溱洧中，欲挽无此力。
解逅同志人，相招事蚕绩。
赋曹开府遗事
作者：项安世
朝代：宋
体裁：七言律诗

大隗山前苦露深，佛狸江上剑成林。当时不作一身计，圣主自明方寸心。勇去峥嵘都是胆，归来静密不闻音。平生羞预外庭事，此段当镌墓石阴。
赋李季允校书悦斋
作者：项安世
朝代：宋

纷华战罢凯歌旋，弦诵声中一莞然。理义足时心有味，友朋深处泽无边。沂雩绿水春风里，江汉清秋皓日前。千五百年时习趣，祝君无倦到华颠。
赋李季允校书悦斋
作者：项安世
朝代：宋

纷华战罢凯歌旋，絃诵声中一莞然。
理义足时心有味，友朋深处泽无边。
沂雩绿水春风裏，江汉清秋暠日前。
千五百年时习趣，祝君无倦到华颠。
赋李季章大著书楼
作者：项安世
朝代：宋
体裁：七言律诗

不识书楼梦已登，幽人应在最高层。网罗歆向群言目，搜搅谈迁万古膺。河汉西流清露重，玉霄东望紫烟凝。夜深谁见凭栏处，天作长编月作灯。
赋竟陵毛氏新港亭
作者：项安世
朝代：宋

倚东湖浪看西江，结小红桥渡绿窗。白水绕阶人径绝，青天入坐客心降。筼筜影外闻仙磬，菡萏香中见佛幢。从此竟陵城左右，陆泉毛港一双双。
赋竟陵毛氏新港亭
作者：项安世
朝代：宋

倚东湖浪看西江，结小红桥渡绿窗。
白水遶阶人径绝，青天入坐客心降。
篔筜影外闻仙磬，菡萏香中见佛幢。
从此竟陵城左右，陆泉毛港一双双。
赋运使张大监道州石山以张诗平地风澜险于水此心铁石听之天为韵
作者：项安世
朝代：宋

枚回洲边春水生，日光照縠波文平。绣衣使者何世上，綵舟唤客论交情。平生择交不择利，俗子纷纷卧之地。少年所识惟石君，晚岁相从不相弃。一官到处西复东，悲欢得失无不同。谁云我州大如斗，中有千岩万壑含松风。迩来所得尤艰难，人力不到天为剜。幽寻五岭犯炎雾，裹送万里穿狂澜。十夫舁前一夫洗，落尽煨尘见云巘。回首笑向道州守，此解未如人世险。头颅已过羊肠车，不用更通丞相书。老来得此万事足，摩挲苍璧相倚于。玉帘崭崭何齿齿，质坚德重不可徙。要镌？口方玉池，更酌西岭玻璃水。小却盛之数亩园，日夕与之同卧起。客来莫怪我自怜，老子心情正如此。大山嵯峨势千寻，小山左右罗瑶簪。坡陀峭立各有态，面目虽异同肝心。叩之其声清以越，如磬之石钟之铁。怕令去作清庙器，潜向江头□□□。江头之月今几年，惯见东西南北客。凛然相对各无惭，惟此主人伴此石。主人说法石解应，夜深哦诗使之听。垠崖划断声雷硍，有语盘空如此硬。与人说石仍说诗，世间此乐谁得之。故人往往解此意，赠以飞瀑和天池。三君相视俱悠然，主人之乐无穷年。只愁清庙要钟磬，早晚捉去调钧天。
赋运使张大监道州石山以张诗平地风澜险于水此心铁石听之天为韵
作者：项安世
朝代：宋
体裁：古风

枚回洲边春水生，日光照縠波文平。绣衣使者何世上，綵舟唤客论交情。平生择交不择利，俗子纷纷卧之地。少年所识惟石君，晚岁相从不相弃。一官到处西复东，悲欢得失无不同。谁云我州大如斗，中有千岩万壑含松风。迩来所得尤艰难，人力不到天为剜。幽寻五岭犯炎雾，裹送万里穿狂澜。十夫舁前一夫洗，落尽煨尘见云巘。回首笑向道州守，此解未如人世险。头颅已过羊肠车，不用更通丞相书。老来得此万事足，摩挲苍璧相倚于。玉帘崭崭何齿齿，质坚德重不可徙。要镌�口方玉池，更酌西岭玻璃水。小却盛之数亩园，日夕与之同卧起。客来莫怪我自怜，老子心情正如此。大山嵯峨势千寻，小山左右罗瑶簪。坡陀峭立各有态，面目虽异同肝心。叩之其声清以越，如磬之石钟之铁。怕令去作清庙器，潜向江头□□□。江头之月今几年，惯见东西南北客。凛然相对各无惭，惟此主人伴此石。主人说法石解应，夜深哦诗使之听。垠崖划断声雷硍，有语盘空如此硬。与人说石仍说诗，世间此乐谁得之。故人往往解此意，赠以飞瀑和天池。三君相视俱悠然，主人之乐无穷年。只愁清庙要钟磬，早晚捉去调钧天。
赋运使张大监道州石山以张诗平地风澜险于水此心铁石听之天为韵
作者：项安世
朝代：宋

枚回洲边春水生，日光照縠波文平。
绣衣使者何世上，綵舟唤客论交情。
平生择交不择利，俗子纷纷卧之地。
少年所识惟石君，晚岁相从不相弃。
一官到处西復东，悲欢得失无不同。
谁云我州大如斗，中有千岩万壑含松风。
迩来所得尤艰难，人力不到天为剜。
幽寻五岭犯炎雾，裹送万里穿狂澜。
十夫舁前一夫洗，落尽煨尘见云巘。
回首笑向道州守，此解未如人世险。
头颅已过羊肠车，不用更通丞相书。
老来得此万事足，摩挲苍璧相倚于。
玉帘崭崭何齿齿，质坚德重不可徙。
要镌𡊢口方玉池，更酌西岭玻璃水。
小却盛之数亩园，日夕与之同卧起。
客来莫怪我自怜，老子心情正如此。
大山嵯峨势千寻，小山左右罗瑶簪。
坡陀峭立各有态，面目虽异同肝心。
叩之其声清以越，如磬之石钟之铁。
怕令去作清庙器，潜向江头□□□。
江头之月今几年，惯见东西南北客。
凛然相对各无惭，惟此主人伴此石。
主人说法石解应，夜深哦诗使之听。
垠崖划断声雷硍，有语盘空如此硬。
与人说石仍说诗，世间此乐谁得之。
故人往往解此意，赠以飞瀑和天池。
三君相视俱悠然，主人之乐无穷年。
只愁清庙要钟磬，早晚捉去调钧天。
赠刘正将
作者：项安世
朝代：宋
体裁：七言绝句

柳亭门户劣三间，诗伯封疆自一寰。批判秋风勾夜月，抨弹淮水荐钟山。
赠叶少敏
作者：项安世
朝代：宋

故国三千里，五行信偶然。
丈夫天下志，儿女客中怜。
荆鄂十守岁，衡潭三拜年。
新正纳殊佑，从此不孤眠。
赠叶少敏
作者：项安世
朝代：宋

故国三千里，五行信偶然。丈夫天下志，儿女客中怜。荆鄂十守岁，衡潭三拜年。新正纳殊祐，从此不孤眠。
赠叶少敏
作者：项安世
朝代：宋
体裁：七言律诗

绛蜡高然玉粟花，眉间喜色见宜家。银河已报桥成鹊，宝镜遥知鬓画鸦。柳外月圆人渐好，洞中桃出路非赊。从今莫作悲秋赋，直自安仁鬓未华。
赠周季隐
作者：项安世
朝代：宋

铁面苍髯士，金鱼玉带家。园林閒富贵，花竹老生涯。世上名何用，尊中酒幸嘉。向来张长史，佳句足堪誇。
赠周季隠
作者：项安世
朝代：宋

铁面苍髯士，金鱼玉带家。
园林閒富贵，花竹老生涯。
世上名何用，尊中酒幸嘉。
向来张长史，佳句足堪夸。
赠张术人
作者：项安世
朝代：宋

霅川张姓彪其名，惠而过我古津亭。
自言有术通心灵，西庚北壬甲与丁。
配以十二珠躔经，水火木金相孕刑。
错综三五命与星，参鈎互鞠穷年龄。
剧谈娓娓如反瓴，又言两眼能白青。
疈析声气区神形，穷达寿夭分渭泾。
善而藏之不露型，但见瞳子光晶荧。
众中谛视若有聆，犹以干支鸣说铃。
参错开解纷相订，我生之岁剑发硎。
我生之月神玄冥，二阳隠隠升泉扃。
天阶熠熠舒六蓂，正值玉兔开云屏。
两凡跳掷不暂停，此身于世如浮萍。
扰扰万事通醉醒，死生祸福轻晨暝。
更用剡折篿与筳，况復骨相真伶俜。
安得双鳞悬万钉，荷君好语空叮咛。
斥鷃傅以双凤翎，衣十二翮跄尧庭。
此语恐是俳与伶，岂有大药须豨苓。
他时遇我眠寒厅，君莫讳世赪而頩。
赠张术人
作者：项安世
朝代：宋

霅川张姓彪其名，惠而过我古津亭。自言有术通心灵，西庚北壬甲与丁。配以十二珠躔经，水火木金相孕刑。错综三五命与星，参钩互鞠穷年龄。剧谈娓娓如反瓴，又言两眼能白青。副析声气区神形，穷达寿夭分渭泾。善而藏之不露型，但见瞳子光晶荧。众中谛视若有聆，犹以干支鸣说铃。参错开解纷相订，我生之岁剑发硎。我生之月神玄冥，二阳隐隐升泉扃。天阶熠熠舒六蓂，正值玉兔开云屏。两凡跳掷不暂停，此身于世如浮萍。扰扰万事通醉醒，死生祸福轻晨暝。更用剡折篿与筳，况复骨相真伶俜。安得双鳞悬万钉，荷君好语空叮咛。斥鴳傅以双凤翎，衣十二翮跄尧庭。此语恐是俳与伶，岂有大药须豨苓。他时遇我眠寒厅，君莫讳世赪而頩。
赠彭术士
作者：项安世
朝代：宋

卷舒湖水槛前帘，开阖山光舍后檐。幸有湖山供卧起，莫将世味较酸甜。涢水春深战未停，庐山秋老梦方宁。与君岂有平生怨，挽向兵间说汗青。
赠彭术士·其一
作者：项安世
朝代：宋
体裁：七言绝句

卷舒湖水槛前帘，开阖山光舍后檐。幸有湖山供卧起，莫将世味较酸甜。
赠彭术士·其二
作者：项安世
朝代：宋
体裁：七言绝句

涢水春深战未停，庐山秋老梦方宁。与君岂有平生怨，挽向兵间说汗青。
赠查仲文
作者：项安世
朝代：宋

诸老更推挽，先生定别留。孰知庐阜趣，战胜汉廷游。直自全高隐，宁当退急流。典刑前辈在，馀润觅东邱。
赠查仲文
作者：项安世
朝代：宋

诸老更推挽，先生定别留。
孰知庐阜趣，战胜汉廷游。
直自全高隠，宁当退急流。
典刑前辈在，余润觅东邱。
赠石首李令
作者：项安世
朝代：宋

风荻点头如我助，江豚吐气欲谁冤。岸边有客来求脍，只与餐鱼莫与言。老子头颅新似雪，元兄邱垄旧成阴。莫谈三十年前事，愁损河阳一县心。
赠石首李令·其一
作者：项安世
朝代：宋
体裁：七言绝句

风荻点头如我助，江豚吐气欲谁冤。岸边有客来求脍，只与餐鱼莫与言。
赠石首李令·其二
作者：项安世
朝代：宋

老子头颅新似雪，元兄邱垄旧成阴。莫谈三十年前事，愁损河阳一县心。
赠石首李令·其二
作者：项安世
朝代：宋

老子头颅新似雪，元兄邱壠旧成阴。
莫谈三十年前事，愁损河阳一县心。
赠赵抚干
作者：项安世
朝代：宋

龙种生来别，交情久更欢。四年三入幕，一任两同官。安定诗成轴，扬云墨未乾。一闻磨衲句，如对画图看。
赠赵抚干
作者：项安世
朝代：宋

龙种生来别，交情久更欢。
四年三入幕，一任两同官。
安定诗成轴，扬云墨未干。
一闻磨衲句，如对画图看。
赠韩术士
作者：项安世
朝代：宋

睡过春星十二番，牙疏发脱久知难。捉将官里兵良苦，放入山间枕乍安。举世知君能安式，不愁无客问弹冠。毋多夺我枚回渚，厚笠轻蓑老竹竿。
赠韩术士
作者：项安世
朝代：宋

睡过春星十二番，牙疏髮脱久知难。
捉将官裏兵良苦，放入山间枕乍安。
举世知君能安式，不愁无客问弹冠。
毋多夺我枚回渚，厚笠轻蓑老竹竿。
赠黄县尉二首
作者：项安世
朝代：宋

震泽逢君意便倾，湘江见我眼中明。锁闱对榻谈风雨，放流双舟话晚晴。南岳歌行云里和，西亭今古夜深评。无端吹落红尘脚，寸步相疏一万程。几日真成去道洲，如今未发已先愁。一城对酒犹疏阔，千里题诗底唱酬。雁不到君濂字水，鱼应过我直名州。登临若有相思句，西北风吹送似休。
赠黄县尉二首·其一
作者：项安世
朝代：宋

震泽逢君意便倾，湘江见我眼中明。
锁闱对榻谈风雨，放流双舟话晚晴。
南岳歌行云裏和，西亭今古夜深评。
无端吹落红尘脚，寸步相疎一万程。
赠黄县尉二首·其一
作者：项安世
朝代：宋

震泽逢君意便倾，湘江见我眼中明。锁闱对榻谈风雨，放流双舟话晚晴。南岳歌行云里和，西亭今古夜深评。无端吹落红尘脚，寸步相疏一万程。
赠黄县尉二首·其二
作者：项安世
朝代：宋

几日真成去道洲，如今未发已先愁。一城对酒犹疏阔，千里题诗底唱酬。雁不到君濂字水，鱼应过我直名州。登临若有相思句，西北风吹送似休。
赠黄县尉二首·其二
作者：项安世
朝代：宋

几日真成去道洲，如今未发已先愁。
一城对酒犹疏阔，千里题诗底唱酬。
鴈不到君濂字水，鱼应过我直名州。
登临若有相思句，西北风吹送似休。
赠黄愉
作者：项安世
朝代：宋
体裁：七言律诗

三命盘中水火煎，五星局上计罗缠。天公赋与元如此，历叟欺谀谓不然。一纸向人明似镜，平生惟尔直如弦。更持居士鹿门去，欲献何人觅酒钱。
赵婺州挽诗
作者：项安世
朝代：宋

雪裏萧山渡，花时杨子城。
八年如昨日，一梦隔平生。
剖竹皆雄郡，刊碑有颂声。
传家诸子在，早晚继科名。
赵婺州挽诗
作者：项安世
朝代：宋

雪里萧山渡，花时杨子城。八年如昨日，一梦隔平生。剖竹皆雄郡，刊碑有颂声。传家诸子在，早晚继科名。
越昌谣
作者：项安世
朝代：宋

夜系扁舟鹦鹉边，洲边人语更堪怜。烟煨影里招魂魄，瓦砾堆中立市廛。明府到时惟赤地，吾侪今日见青天。子孙孙子恩难报，愿太夫人寿八千。
越昌谣
作者：项安世
朝代：宋

夜繫扁舟鹦鹉边，洲边人语更堪怜。
烟煨影裏招魂魄，瓦砾堆中立市廛。
明府到时惟赤地，吾侪今日见青天。
子孙孙子恩难报，愿太夫人寿八千。
跋林和靖手书所作三十联
作者：项安世
朝代：宋
体裁：古风

唐人作诗先作联，一联一句名几年。后来作者如崩川，去千百里无洄沿。又如商鞅坏井田，夷封沟洫开陌阡。吟哦一变成号颠，秦张功甫出此编。我读未竟心犁然，借归手抄家自传。藏之箧笥待后贤，庶万有一唐风还。
跋罗商卿守黑铭
作者：项安世
朝代：宋

大江从西来，傲岸有矜色。日与峡争雄，百战无虚刻。行逢天阔处，漭沆四无壁。始知向来事，何啻蜗两国。泯然从此逝，到海不逢敌。居平吾语子，无与世为的。我高人肯下，己胜谁甘北。孰谓饶人痴，未闻开殿击。吾非若溪水，宁与世争皙。卿言皆好好，吾见甘棫棫。老子邑中黔，诸公天下白。加我任纁缁，推渠作圭璧。君看千载下，人数孟之侧。当时争功人，枉被蝼蚁食。之子真吾徒，敏捷流辈百。昔我惟子忧，教子孔氏克。隔宿不见之，已作老聃黑。快哉吾阿蒙，非复吴下客。瞥然见鞭影，千里才一息。酌酒可贺我，正传今有嫡。
跋罗商卿守黑铭
作者：项安世
朝代：宋

大江从西来，傲岸有矜色。
日与峡争雄，百战无虚刻。
行逢天阔处，漭沆四无壁。
始知向来事，何啻蜗两国。
泯然从此逝，到海不逢敌。
居平吾语子，无与世为的。
我高人肯下，己胜谁甘北。
孰谓饶人痴，未闻开殿击。
吾非若溪水，宁与世争皙。
卿言皆好好，吾见甘棫棫。
老子邑中黔，诸公天下白。
加我任纁缁，推渠作圭璧。
君看千载下，人数孟之侧。
当时争功人，枉被蝼蚁食。
之子真吾徒，敏捷流辈百。
昔我惟子忧，教子孔氏克。
隔宿不见之，已作老聃黑。
快哉吾阿蒙，非復吴下客。
瞥然见鞭影，千里纔一息。
酌酒可贺我，正传今有嫡。
路傍有因梅竹以编篱者
作者：项安世
朝代：宋
体裁：七言律诗

已生野外更篱根，仍与蚩氓补断垣。博士低头乘虏障，王姬掩面嫁乌孙。风枝雨叶无生意，粉面朱唇有泪痕。说与调羹吹律事，老农那信腐儒言。
车驾还内大雪
作者：项安世
朝代：宋

万乘回辕入未央，六花迎驾舞康庄。都人失喜瞻天仗，旱俗相呼候岁穰。百局桥山方暴露，两宫长信正凄凉。去年群玉题诗处，独倚栏杆泪几行。
车驾还内大雪
作者：项安世
朝代：宋

万乘回辕入未央，六花迎驾舞康庄。
都人失喜瞻天仗，旱俗相呼候岁穰。
百局桥山方暴露，两宫长信正凄凉。
去年群玉题诗处，独倚栏桿泪几行。
转轮八花诗
作者：项安世
朝代：宋

昊芒布政，律吕旋阳。草衰化绿，木瘁回苍。老惊岁换，少喜年芳。藻动鱼戏，泥衔燕忙。早莺喜谷，回雁惊湘。缫敷丽苑，和风海翔。夭夭申禁，庆惠迎祥。扫花风暖，飞絮日长。道盈士女，胜赏交相。宝珠簪珥，黛粉匀妆。讨探赏玩，赋咏盈箱。恼客云阴，愁人雨凉。好鸟窥檐，戏蝶逾墙。倒醉人归，歌行客狂。岛幽含淑，波远浮光。槁枯滋泽，偃屈抽芒。稻畦远翠，蕙径幽香。皂舆喜洽，风流激扬。皞皞情适，熙熙俗康。媪富流形，物阜舆方。造回坱圠，元化施张。
转轮八花诗·其一
作者：项安世
朝代：宋
体裁：四言诗

昊芒布政，律吕旋阳。草衰化绿，木瘁回苍。老惊岁换，少喜年芳。
转轮八花诗·其七
作者：项安世
朝代：宋

皞皞情适，熙熙俗康。媪富流形，物阜舆方。造回坱圠，元化施张。
转轮八花诗·其七
作者：项安世
朝代：宋

皡皡情适，熙熙俗康。
媪富流形，物阜舆方。
造回坱圠，元化施张。
转轮八花诗·其三
作者：项安世
朝代：宋

夭夭申禁，庆惠迎祥。扫花风暖，飞絮日长。道盈士女，胜赏交相。
转轮八花诗·其三
作者：项安世
朝代：宋

殀夭申禁，庆惠迎祥。
扫花风暖，飞絮日长。
道盈士女，胜赏交相。
转轮八花诗·其二
作者：项安世
朝代：宋

藻动鱼戏，泥衔燕忙。早莺喜谷，回雁惊湘。缫敷丽苑，和风海翔。
转轮八花诗·其二
作者：项安世
朝代：宋

藻动鱼戏，泥衔燕忙。
早鶑喜谷，回雁惊湘。
缫敷丽苑，和风海翔。
转轮八花诗·其五
作者：项安世
朝代：宋
体裁：四言诗

好鸟窥檐，戏蝶逾墙。倒醉人归，歌行客狂。岛幽含淑，波远浮光。
转轮八花诗·其六
作者：项安世
朝代：宋
体裁：四言诗

槁枯滋泽，偃屈抽芒。稻畦远翠，蕙径幽香。皂舆喜洽，风流激扬。
转轮八花诗·其四
作者：项安世
朝代：宋

宝珠簪珥，黛粉匀妆。讨探赏玩，赋咏盈箱。恼客云阴，愁人雨凉。
转轮八花诗·其四
作者：项安世
朝代：宋

宝珠簪珥，黛粉匀妆。
讨探赏翫，赋咏盈箱。
恼客云阴，愁人雨凉。
转轮八花诗·枝间八字递相为韵
作者：项安世
朝代：宋

渚明沙霁，雨晴霞丽。
转轮八花诗·花心八字递相为韵
作者：项安世
朝代：宋

酒佳人好，柳华春早。
转轮八花诗·钩枝上四十八句左旋阳字韵右旋昊字韵
作者：项安世
朝代：宋
体裁：四言诗

缟夜李积，炫昼桃缃。皓梨斗雪，金柳敷黄。杲日天丽，和风海翔。
轿中听雨
作者：项安世
朝代：宋

急雨淙琤打轿檐，绿荷声裏下湖船。
时时更把山矾嗅，岩桂香中八月天。
轿中听雨
作者：项安世
朝代：宋

急雨淙琤打轿檐，绿荷声里下湖船。时时更把山矾嗅，岩桂香中八月天。
辑句招王国正四首
作者：项安世
朝代：宋

璧门金阙倚天开，兴罢张帆载酒回。日看省曹阍者面，鞭笞鸾凤相追陪。青春欲尽急还乡，万里桥西一草堂。富贵功名何足道，先生有道出羲皇。投老归来一幅巾，翛然三月闭柴荆。固知贫病人须弃，客至从嗔不出迎。万里相逢贪握手，蓬门今始为君开。留连城郭今如此，有底忙时不肯来。
辑句招王国正四首·其一
作者：项安世
朝代：宋
体裁：七言绝句

璧门金阙倚天开，兴罢张帆载酒回。日看省曹阍者面，鞭笞鸾凤相追陪。
辑句招王国正四首·其三
作者：项安世
朝代：宋
体裁：七言绝句

投老归来一幅巾，翛然三月闭柴荆。固知贫病人须弃，客至从嗔不出迎。
辑句招王国正四首·其二
作者：项安世
朝代：宋
体裁：七言绝句

青春欲尽急还乡，万里桥西一草堂。富贵功名何足道，先生有道出羲皇。
辑句招王国正四首·其四
作者：项安世
朝代：宋
体裁：七言绝句

万里相逢贪握手，蓬门今始为君开。留连城郭今如此，有底忙时不肯来。
辑陶句送胡仲方东归四首
作者：项安世
朝代：宋

凄凄风露交，落叶满长陌。荆扉昼常闭，寂寂无行迹。东方有一士，素袍深可惜。时复墟曲中，载醪祛所惑。遥遥至南荆，此士再难得。相知何必早，一遇尽慇勤。疑义相与析，立善常所欣。野外罕人事，思与尔为邻。如何舍此去，兴言在兹春。来雁有馀声，念来存故人。万族各有托，吾亦爱吾庐。谁言客舟远，归子念前途。晨夕看山川，相将还旧居。斗酒聚比邻，再喜见友于。念彼穷居士，门庭日荒芜。羁鸟恋旧林，我心固匪石。君情定何如，政尔不能得。豫章抗高门，义风都未隔。及时当勉励，步步寻往迹。见重我轩皇，事事悉如昔。
辑陶句送胡仲方东归四首·其一
作者：项安世
朝代：宋

凄凄风露交，落叶满长陌。荆扉昼常闭，寂寂无行迹。东方有一士，素袍深可惜。时复墟曲中，载醪祛所惑。遥遥至南荆，此士再难得。
辑陶句送胡仲方东归四首·其一
作者：项安世
朝代：宋

凄凄风露交，落叶满长陌。
荆扉昼常闭，寂寂无行迹。
东方有一士，素袍深可惜。
时復墟曲中，载醪祛所惑。
遥遥至南荆，此士再难得。
辑陶句送胡仲方东归四首·其三
作者：项安世
朝代：宋

万族各有托，吾亦爱吾庐。谁言客舟远，归子念前途。晨夕看山川，相将还旧居。斗酒聚比邻，再喜见友于。念彼穷居士，门庭日荒芜。
辑陶句送胡仲方东归四首·其三
作者：项安世
朝代：宋

万族各有託，吾亦爱吾庐。
谁言客舟远，归子念前途。
晨夕看山川，相将还旧居。
斗酒聚比隣，再喜见友于。
念彼穷居士，门庭日荒芜。
辑陶句送胡仲方东归四首·其二
作者：项安世
朝代：宋

相知何必早，一遇尽慇勤。疑义相与析，立善常所欣。野外罕人事，思与尔为邻。如何舍此去，兴言在兹春。来雁有馀声，念来存故人。
辑陶句送胡仲方东归四首·其二
作者：项安世
朝代：宋

相知何必早，一遇尽慇懃。
疑义相与析，立善常所欣。
野外罕人事，思与尔为隣。
如何舍此去，兴言在兹春。
来雁有余声，念来存故人。
辑陶句送胡仲方东归四首·其四
作者：项安世
朝代：宋
体裁：古风

羁鸟恋旧林，我心固匪石。君情定何如，政尔不能得。豫章抗高门，义风都未隔。及时当勉励，步步寻往迹。见重我轩皇，事事悉如昔。
辱井
作者：项安世
朝代：宋
体裁：七言律诗

寺前蔬圃是台城，寺后寒泉入柳营。玉甃多年无旧物，银瓶终日有哀声。游童走卒争嗤点，弱水贪泉共姓名。不似冶城三尺土，钟山回首让峥嵘。
过□台
作者：项安世
朝代：宋

马卿几日西山客，已有新诗着道乡。
指点东城笑伧父，半年无句写潇湘。
过□台
作者：项安世
朝代：宋

马卿几日西山客，已有新诗著道乡。指点东城笑伧父，半年无句写潇湘。
过上海寨昔人于此潴水以限北方
作者：项安世
朝代：宋
体裁：七言律诗

原田漫漫不知津，春寨清明思杀人。雨后烧痕无润泽，烟中日色少精神。郢城南地沟隍古，海寨东西径遂新。谁见当时经画意，只今高浪化征尘。
过丰城三十里始见田庐坐落
作者：项安世
朝代：宋

石坑东畔好田庐，更着青林映带渠。
新喻丰城三百里，中间萧索独何如。
过丰城三十里始见田庐坐落
作者：项安世
朝代：宋

石坑东畔好田庐，更著青林映带渠。新喻丰城三百里，中间萧索独何如。
过如春堂观赵德麟诗帖因次赵成卿韵
作者：项安世
朝代：宋

阿麟文采近西京，付与而公翰墨名。
今日如春堂上看，当年遗帖子孙荣。
元丰曲裏承平话，小杜诗中战伐情。
济上旧游成一梦，王孙端復可怜生。
过如春堂观赵德麟诗帖因次赵成卿韵
作者：项安世
朝代：宋

阿麟文采近西京，付与而公翰墨名。今日如春堂上看，当年遗帖子孙荣。元丰曲里承平话，小杜诗中战伐情。济上旧游成一梦，王孙端复可怜生。
过峡州宿青草滩
作者：项安世
朝代：宋

烟裏鸣桡去夕阳，不堪风急滞归航。
无端更着三更月，一夜孤篷一寸霜。
过峡州宿青草滩
作者：项安世
朝代：宋

烟里鸣桡去夕阳，不堪风急滞归航。无端更著三更月，一夜孤篷一寸霜。
过彭泽县
作者：项安世
朝代：宋
体裁：七言绝句

去家百里便言归，犹道无成白首非。万里青天行蜀道，此心何日得无违。
过故宜城
作者：项安世
朝代：宋

跋马南城吊楚王，寂寥迁国岁年长。故宫白道埋春草，小市青旗挂夕阳。时有野鸡吞堕珥，更无遗像镇祠堂。祗应平路桥边水，曾照当时后苑妆。我行熊绎故王都，十里南墙俯赤湖。想见当时宁有晋，那知此地更逃吴。宫门自昔通城北，墓碣多年立路隅。欲仗青烟询白鸟，背人飞去不容呼。
过故宜城·其一
作者：项安世
朝代：宋

跋马南城吊楚王，寂寥迁国岁年长。故宫白道埋春草，小市青旗挂夕阳。时有野鸡吞堕珥，更无遗像镇祠堂。祗应平路桥边水，曾照当时后苑妆。
过故宜城·其一
作者：项安世
朝代：宋

跋马南城弔楚王，寂寥迁国岁年长。
故宫白道埋春草，小市青旗挂夕阳。
时有野鷄吞堕珥，更无遗像镇祠堂。
祗应平路桥边水，曾照当时后苑妆。
过故宜城·其二
作者：项安世
朝代：宋
体裁：七言律诗

我行熊绎故王都，十里南墙俯赤湖。想见当时宁有晋，那知此地更逃吴。宫门自昔通城北，墓碣多年立路隅。欲仗青烟询白鸟，背人飞去不容呼。
过无锡寄沈知县
作者：项安世
朝代：宋

同时月殿气如虹，各自天涯影似蓬。半世弟兄才一识，二年州县忽重逢。湘山饱听灵妃瑟，锡水新弹单父桐。剩有江湖不归话，回船相就却从容。
过无锡寄沈知县
作者：项安世
朝代：宋

同时月殿气如虹，各自天涯影似蓬。
半世弟兄纔一识，二年州县忽重逢。
湘山饱听灵妃瑟，锡水新弹单父桐。
剩有江湖不归话，回船相就却从容。
过淞江忆郑虞任
作者：项安世
朝代：宋
体裁：七言绝句

独上吴淞第四桥，忆随郑老驻兰桡。白头髣髴平生处，一盏寒泉赋大招。
过滑澾岭
作者：项安世
朝代：宋

连山赤埴号胶泥，想见林深叫竹鷄。
一路新晴天借我，稳扶篮笋上山蹊。
过滑澾岭
作者：项安世
朝代：宋

连山赤埴号胶泥，想见林深叫竹鸡。一路新晴天借我，稳扶篮笋上山蹊。
过王师岭堠见荆门郢州山
作者：项安世
朝代：宋
体裁：古风

七泽茫茫千里间，王师堠前初见山。西子嵯峨高髻拥，东邻娇小秀眉弯。背襄阻郢开肩背，大野青天豁面颜。独立东风看平楚，少年双鬓欲成斑。
过秀寄麋秘书
作者：项安世
朝代：宋

圆峤仙人厌久如，戏求同颖作周书。
半生闻谊亲无路，一日同僚分有余。
西子湖边春载酒，征官亭上夜分裾。
秋来怀抱知多少，总是归程细细摅。
过秀寄麋秘书
作者：项安世
朝代：宋

圆峤仙人厌久如，戏求同颖作周书。半生闻谊亲无路，一日同僚分有馀。西子湖边春载酒，征官亭上夜分裾。秋来怀抱知多少，总是归程细细摅。
过阳罗洑
作者：项安世
朝代：宋

阳罗洑外黄陂路，滠口湖边孝感河。
钲鼓已通南草市，腥羶欲涴大江波。
家家户外无惊犬，日日辕门有凯歌。
端藉圣朝威德厚，亦烦诸将战功多。
过阳罗洑
作者：项安世
朝代：宋

阳罗洑外黄陂路，滠口湖边孝感河。钲鼓已通南草市，腥膻欲涴大江波。家家户外无惊犬，日日辕门有凯歌。端藉圣朝威德厚，亦烦诸将战功多。
迓朱侍讲
作者：项安世
朝代：宋

欲就前贤去不如，几年功力在三余。
终然觉我多金矿，幸甚逢翁侍玉除。
函丈中间亲觅诀，残编裏许细观书。
自怜旧习如尘污，入髮成胶未易梳。
迓朱侍讲
作者：项安世
朝代：宋

欲就前贤去不如，几年功力在三馀。终然觉我多金矿，幸甚逢翁侍玉除。函丈中间亲觅诀，残编里许细观书。自怜旧习如尘污，入发成胶未易梳。
还刘叔骥庐山诗卷
作者：项安世
朝代：宋

刘家子骥我乡人，洞口桃花独问津。岁时他乡逢叔士，杏林花发小阳春。浔阳江上督邮谁，能使陶公去不疑。今代庐山非昔日，督邮能酒更能诗。
还刘叔骥庐山诗卷·其一
作者：项安世
朝代：宋
体裁：七言绝句

刘家子骥我乡人，洞口桃花独问津。岁时他乡逢叔士，杏林花发小阳春。
还刘叔骥庐山诗卷·其二
作者：项安世
朝代：宋
体裁：七言绝句

浔阳江上督邮谁，能使陶公去不疑。今代庐山非昔日，督邮能酒更能诗。
还家即事
作者：项安世
朝代：宋
体裁：七言律诗

丁令归来故国时，乡人相见喜兼悲。鬓毛憔悴精神在，邑里荒残府寺熙。坐处不堪推老大，亲旁犹幸作婴儿。莫言破虏前回事，得雨如今即是奇。
还憩方桥
作者：项安世
朝代：宋

拂拂轻黄小，茸茸嫩绿蔫。柳条君莫折，草色我思眠。鬓发从衰病，人情自少年。栏干一临眺，春意满坤乾。
还憩方桥
作者：项安世
朝代：宋

拂拂轻黄小，茸茸嫩绿蔫。
柳条君莫折，草色我思眠。
鬓髮从衰病，人情自少年。
栏干一临眺，春意满坤干。
还过渚宫
作者：项安世
朝代：宋

一兴一废古今同，熊绎当年起霸功。沿汉溯江开国步，牧皋规偃建王宫。重来旧日嬉游处，犹觉如今气象雄。想见得臣并斗谷，治兵谋国震山东。下得腰舆倚瘦藜，闲将病骨照清陂。三王故苑风流处，二月游人烂漫时。此日鬓边应笑我，过来胸次却关谁。一年两度西城去，独自宫园赋小诗。
还过渚宫·其一
作者：项安世
朝代：宋

一兴一废古今同，熊绎当年起霸功。
沿汉泝江开国步，牧皋规偃建王宫。
重来旧日嬉游处，犹觉如今气象雄。
想见得臣并斗谷，治兵谋国震山东。
还过渚宫·其一
作者：项安世
朝代：宋

一兴一废古今同，熊绎当年起霸功。沿汉溯江开国步，牧皋规偃建王宫。重来旧日嬉游处，犹觉如今气象雄。想见得臣并斗谷，治兵谋国震山东。
还过渚宫·其二
作者：项安世
朝代：宋
体裁：七言律诗

下得腰舆倚瘦藜，闲将病骨照清陂。三王故苑风流处，二月游人烂漫时。此日鬓边应笑我，过来胸次却关谁。一年两度西城去，独自宫园赋小诗。
还过郢城
作者：项安世
朝代：宋
体裁：七言律诗

头白初行郢水边，故城千载尚依然。岂无戍卒持钲鼓，应有居人沸管弦。今日桑麻成沃野，几家茅竹散平川。停车欲问当时事，红日翩翩下翠烟。
进和御制闻喜宴诗
作者：项安世
朝代：宋

璧辉河綵绚宸章，鼎饪需云盛国光。
自昔祖宗崇礼遇，至今英俊入言扬。
明良旧咏回千古，槀饫新书侈万方。
神禹克艰心未已，更思忠节赞时康。
进和御制闻喜宴诗
作者：项安世
朝代：宋

璧辉河綵绚宸章，鼎饪需云盛国光。自昔祖宗崇礼遇，至今英俊入言扬。明良旧咏回千古，槁饫新书侈万方。神禹克艰心未已，更思忠节赞时康。
送东川成路钤
作者：项安世
朝代：宋
体裁：七言律诗

壮岁专城身欲老，儿时射策眼今昏。战创满面谁能管，旧事逢人且莫论。壁垒旌旗分一路，弟兄父子号名门。回瞻永阜陵前柏，莫忘当时教育恩。
送严童子
作者：项安世
朝代：宋

凤历开新统，鹓雏降异姿。入朝承重渥，还舍拜名师。杨晏皆模范，韩陈有训辞。后生须静实，切莫事奔驰。
送严童子
作者：项安世
朝代：宋

凤历开新统，鹓鶵降异姿。
入朝承重渥，还舍拜名师。
杨晏皆模范，韩陈有训辞。
后生须静实，切莫事奔驰。
送任三舅赴调
作者：项安世
朝代：宋

火云烧浪峡中归，朔雪横江又语离。
一世由来迎送裏，多才好去盛明时。
人知与我为兄弟，或欲从君问鬓髭。
为说掌中亡玉树，中年怀抱总堪知。
送任三舅赴调
作者：项安世
朝代：宋

火云烧浪峡中归，朔雪横江又语离。一世由来迎送里，多才好去盛明时。人知与我为兄弟，或欲从君问鬓髭。为说掌中亡玉树，中年怀抱总堪知。
送任寿朋赴襄阳令
作者：项安世
朝代：宋

际天南北麳麰盛，夹汉东西巘崿长。为客曾誇心胆壮，送君今叹鬓毛苍。五官置属莲成荡，七校屯兵柳作行。中有书生骑瘦马，自弦焦木种甘棠。潭心山顶碑何在，凤翥龙翔梦亦非。野锸狼烟参井亩，城开雁翅入江圻。蟠胸蠹帙千年富，手到鸡锋一吷微。应待经行阡陌遍，唤登文石问兵机。
送任寿朋赴襄阳令·其一
作者：项安世
朝代：宋

际天南北麳麰盛，夹汉东西巘崿长。
为客曾夸心胆壮，送君今嘆鬓毛苍。
五官置属莲成荡，七校屯兵柳作行。
中有书生骑瘦马，自弦焦木种甘棠。
送任寿朋赴襄阳令·其一
作者：项安世
朝代：宋

际天南北麳麰盛，夹汉东西巘崿长。为客曾誇心胆壮，送君今叹鬓毛苍。五官置属莲成荡，七校屯兵柳作行。中有书生骑瘦马，自弦焦木种甘棠。
送任寿朋赴襄阳令·其二
作者：项安世
朝代：宋

潭心山顶碑何在，凤翥龙翔梦亦非。野锸狼烟参井亩，城开雁翅入江圻。蟠胸蠹帙千年富，手到鸡锋一吷微。应待经行阡陌遍，唤登文石问兵机。
送任寿朋赴襄阳令·其二
作者：项安世
朝代：宋

潭心山顶碑何在，凤翥龙翔梦亦非。
野锸狼烟参井亩，城开鴈翅入江圻。
蟠胸蠹帙千年富，手到鷄锋一吷微。
应待经行阡陌徧，唤登文石问兵机。
送任梅叔赴州教授
作者：项安世
朝代：宋
体裁：七言律诗

楚船西上蜀东圻，茆滑芹香水半围。养就鲲鯩观海运，哺成鸾鹄教天飞。化行石照铜梁外，人指蓬山藏室归。唤起少年时习梦，小窗寒日鬓毛稀。
送刘坰登第赴调二首
作者：项安世
朝代：宋

昔在中朝日，长怀只影伤。逢人尽吴蜀，无伴说荆襄。千古卿材地，多年世论忘。因君到云路，江汉不凄凉。我老愚难改，年深病不瘳。乡闾仗才隽，科甲慰穷愁。拾芥虽堪喜，看花且莫留。归来修远业，可以张吾州。
送刘坰登第赴调二首·其一
作者：项安世
朝代：宋

昔在中朝日，长怀只影伤。逢人尽吴蜀，无伴说荆襄。千古卿材地，多年世论忘。因君到云路，江汉不凄凉。
送刘垧登第赴调二首·其一
作者：项安世
朝代：宋

昔在中朝日，长怀隻影伤。
逢人尽吴蜀，无伴说荆襄。
千古卿材地，多年世论忘。
因君到云路，江汉不凄凉。
送刘垧登第赴调二首·其二
作者：项安世
朝代：宋
体裁：五言律诗

我老愚难改，年深病不瘳。乡闾仗才隽，科甲慰穷愁。拾芥虽堪喜，看花且莫留。归来修远业，可以张吾州。
送右史纳官还乡
作者：项安世
朝代：宋
体裁：七言律诗

去国无庸似叶轻，丈夫胡忍此收名。迟迟自罄臣心力，恋恋犹贪主圣明。正尔钓丝江上去，依然羽扇箧中情。平生讵作求田学，要与君王佐治平。
送叶参议知蕲州
作者：项安世
朝代：宋

丈夫睫间珠，肯作儿女滴。晓与秘书辞，怆然欲沾臆。我家括山下，土俗号穷僻。自我来荆州，邦风更萧瑟。流落三十年，鱼虾共眠食。出门无所往，入门长太息。自从秘书来，觉我好颜色。香雾浃衣巾，春风醉肤革。敛我气马浮，广我心地窄。年来困侵暴，两鬓愁欲白。家门危破碎，意气向消释。万事不称怀，独此天下特。如何下江船，便挂北风席。吹君向南岸，留我著江北。向来穷未苦，今日穷始极。君行见张薛，为道此愁寂。
送叶参议知蕲州
作者：项安世
朝代：宋

丈夫睫间珠，肯作儿女滴。
晓与秘书辞，怆然欲霑臆。
我家括山下，土俗号穷僻。
自我来荆州，邦风更萧瑟。
流落三十年，鱼虾共眠食。
出门无所往，入门长太息。
自从秘书来，觉我好颜色。
香雾浃衣巾，春风醉肤革。
敛我气马浮，广我心地窄。
年来困侵暴，两鬓愁欲白。
家门危破碎，意气向消释。
万事不称怀，独此天下特。
如何下江船，便挂北风席。
吹君向南岸，留我着江北。
向来穷未苦，今日穷始极。
君行见张薛，为道此愁寂。
送叶吉甫往建康
作者：项安世
朝代：宋

同是匡庐客，匡庐又送君。衣袍霜后薄，戈甲夜深闻。目断瓯溪月，心摇楚岫云。东西各有慕，魂梦亦相分。脚底东林路，船头下白沟。所之仍作客，何日定归休。眉为乡人蹙，心将世事谋。书生千古病，至竟欲谁瘳。
送叶吉甫往建康·其一
作者：项安世
朝代：宋
体裁：五言律诗

同是匡庐客，匡庐又送君。衣袍霜后薄，戈甲夜深闻。目断瓯溪月，心摇楚岫云。东西各有慕，魂梦亦相分。
送叶吉甫往建康·其二
作者：项安世
朝代：宋
体裁：五言律诗

脚底东林路，船头下白沟。所之仍作客，何日定归休。眉为乡人蹙，心将世事谋。书生千古病，至竟欲谁瘳。
送吴察院赴江西运使
作者：项安世
朝代：宋

春风同上杏园鞯，夜雨江湖十九年。
册府归来头併雪，鼎湖仙去泪盈川。
喜君冠豸裨新政，容我祛蝉校旧编。
忽见绣衣南浦去，亦思小艇白鸥边。
送吴察院赴江西运使
作者：项安世
朝代：宋

春风同上杏园鞯，夜雨江湖十九年。册府归来头并雪，鼎湖仙去泪盈川。喜君冠豸裨新政，容我祛蝉校旧编。忽见绣衣南浦去，亦思小艇白鸥边。
送吴少保知鄂州
作者：项安世
朝代：宋
体裁：七言律诗

第三闸外看征帆，闸駃帆轻似箭奔。此去直挨湖北岸，吾庐正在水边村。送公便作还家想，何日真酬去国言。最是别来情味恶，州桥每到误窥门。
送吴襄阳换承宣使归奉朝请二首
作者：项安世
朝代：宋

去年荆府参谋去，今岁襄州太守归。捐我汉南江北却，从今乐事赏心稀。南风日日菰蒲长，秋水年年鳜鲫肥。已断此生湖㵿里，鳞鸿无用到柴扉。三朝橐珥真王子，万卷诗书大布衣。我尚不知身是贵，人于何见昨为非。东朝特地成西序，放去分明是召归。时觐重华谈物表，君臣相对两忘机。
送吴襄阳换承宣使归奉朝请二首·其一
作者：项安世
朝代：宋

去年荆府参谋去，今岁襄州太守归。捐我汉南江北却，从今乐事赏心稀。南风日日菰蒲长，秋水年年鳜鲫肥。已断此生湖㵿里，鳞鸿无用到柴扉。
送吴襄阳换承宣使归奉朝请二首·其一
作者：项安世
朝代：宋

去年荆府参谋去，今岁襄州太守归。
捐我汉南江北却，从今乐事赏心稀。
南风日日菰蒲长，秋水年年鳜鲫肥。
已断此生湖𭲟裏，鳞鸿无用到柴扉。
送吴襄阳换承宣使归奉朝请二首·其二
作者：项安世
朝代：宋
体裁：七言律诗

三朝橐珥真王子，万卷诗书大布衣。我尚不知身是贵，人于何见昨为非。东朝特地成西序，放去分明是召归。时觐重华谈物表，君臣相对两忘机。
送周伯寿赴省二首
作者：项安世
朝代：宋

子合居官久，今方得隽迟。我侬非不早，老去亦何为。冰玉相辉处，科名未是奇。草茅千万虑，一一要扶持。陈薛非卿监，赵罗真吏兵。殿中尤给事，馆下范先生。六士书难作，千怀子代倾。苍生底时卿，切莫话归耕。
送周伯寿赴省二首·其一
作者：项安世
朝代：宋
体裁：古风

子合居官久，今方得隽迟。我侬非不早，老去亦何为。冰玉相辉处，科名未是奇。草茅千万虑，一一要扶持。
送周伯寿赴省二首·其二
作者：项安世
朝代：宋
体裁：古风

陈薛非卿监，赵罗真吏兵。殿中尤给事，馆下范先生。六士书难作，千怀子代倾。苍生底时卿，切莫话归耕。
送周明叔从陈运使东归得能字
作者：项安世
朝代：宋

无分向师友，有谁知我能。只看他日说，谩道此时曾。酒莫从人强，身须更上层。明朝双鬓发，那更绿鬅鬙。
送周明叔从陈运使东归得能字
作者：项安世
朝代：宋

无分向师友，有谁知我能。
只看他日说，谩道此时曾。
酒莫从人强，身须更上层。
明朝双鬓髮，那更绿鬅鬙。
送夔帅杨校书解印还乡二首
作者：项安世
朝代：宋

高闲风度澹无营，静密工夫久自增。太息家林惟独鹤，向来西海说三鹏。桥冲不动千原穫，鼛鼓无声万杵登。道在阴阳公自到，向来河洛此绳绳。清秋丹凤下蓬莱，惊倒瞿唐滟滪堆。监国入堂催议事，相公开馆梦翘材。未甘直上青云去，更欲斜飞锦水回。一片芦帆楚江岸，新春蓑笠候高桅。
送夔帅杨校书解印还乡二首·其一
作者：项安世
朝代：宋

高闲风度澹无营，静密工夫久自增。太息家林惟独鹤，向来西海说三鹏。桥冲不动千原穫，鼛鼓无声万杵登。道在阴阳公自到，向来河洛此绳绳。
送夔帅杨校书解印还乡二首·其一
作者：项安世
朝代：宋

高闲风度澹无营，静密工夫久自增。
太息家林惟独鹤，向来西海说三鹏。
桥衝不动千原穫，鼛鼓无声万杵登。
道在阴阳公自到，向来河洛此绳绳。
送夔帅杨校书解印还乡二首·其二
作者：项安世
朝代：宋
体裁：古风

清秋丹凤下蓬莱，惊倒瞿唐滟滪堆。监国入堂催议事，相公开馆梦翘材。未甘直上青云去，更欲斜飞锦水回。一片芦帆楚江岸，新春蓑笠候高桅。
送妻兄任以道赴房州竹山尉四首
作者：项安世
朝代：宋

山东贵公孙，门户何巍巍。秦川列冠盖，蜀道罗旌麾。亭亭白玉树，煜煜黄金芝。产于阶庭间，不种而自奇。古来王谢家，生长习见闻。人言不学问，楚楚自超群。君侯妙质禀，博学而多文。如玉作璠玙，可以奉明君。少年有龙渊，不饰羞自售。凝尘满蒯缑，见者不知有。提携试拂拭，光采射牛斗。世人轻玉璞，谅非和氏偶。凄凉怕折腰，彼盖村夫子。谁能九层台，不用累土起。旌旗野色中，钲鼓霜风里。古来丈夫事，勿叹百僚底。
送妻兄任以道赴房州竹山尉四首·其一
作者：项安世
朝代：宋
体裁：古风

山东贵公孙，门户何巍巍。秦川列冠盖，蜀道罗旌麾。亭亭白玉树，煜煜黄金芝。产于阶庭间，不种而自奇。
送妻兄任以道赴房州竹山尉四首·其三
作者：项安世
朝代：宋
体裁：古风

少年有龙渊，不饰羞自售。凝尘满蒯缑，见者不知有。提携试拂拭，光采射牛斗。世人轻玉璞，谅非和氏偶。
送妻兄任以道赴房州竹山尉四首·其二
作者：项安世
朝代：宋

古来王谢家，生长习见闻。
人言不学问，楚楚自超羣。
君侯妙质禀，博学而多文。
如玉作璠玙，可以奉明君。
送妻兄任以道赴房州竹山尉四首·其二
作者：项安世
朝代：宋

古来王谢家，生长习见闻。人言不学问，楚楚自超群。君侯妙质禀，博学而多文。如玉作璠玙，可以奉明君。
送妻兄任以道赴房州竹山尉四首·其四
作者：项安世
朝代：宋

凄凉怕折腰，彼盖村夫子。
谁能九层台，不用累土起。
旌旗野色中，钲鼓霜风裏。
古来丈夫事，勿嘆百僚底。
送妻兄任以道赴房州竹山尉四首·其四
作者：项安世
朝代：宋

凄凉怕折腰，彼盖村夫子。谁能九层台，不用累土起。旌旗野色中，钲鼓霜风里。古来丈夫事，勿叹百僚底。
送孙司户秩满东归考试鄂渚二首
作者：项安世
朝代：宋

千年把号趁朝班，犹著青衫候晓关。冷甚高僧禅榻畔，清于寒露玉壶间。文章奇古源西汉，诗律精深祖后山。师友平生能几许，又随征雁看湘鬟。秋风一舸下沧浪，想见占繇听鹊忙。两夏作僧犹有债，三旬为客更须偿。君才有用今千里，我拙无堪尚一方。好去玉霄云海上，寄声江汉永相望。
送孙司户秩满东归考试鄂渚二首·其一
作者：项安世
朝代：宋

千年把号趁朝班，犹着青衫候晓关。
冷甚高僧禅榻畔，清于寒露玉壶间。
文章奇古源西汉，诗律精深祖后山。
师友平生能几许，又随征鴈看湘鬟。
送孙司户秩满东归考试鄂渚二首·其一
作者：项安世
朝代：宋

千年把号趁朝班，犹著青衫候晓关。冷甚高僧禅榻畔，清于寒露玉壶间。文章奇古源西汉，诗律精深祖后山。师友平生能几许，又随征雁看湘鬟。
送孙司户秩满东归考试鄂渚二首·其二
作者：项安世
朝代：宋
体裁：七言律诗

秋风一舸下沧浪，想见占繇听鹊忙。两夏作僧犹有债，三旬为客更须偿。君才有用今千里，我拙无堪尚一方。好去玉霄云海上，寄声江汉永相望。
送孙监酒
作者：项安世
朝代：宋
体裁：五言律诗

我已寒如水，君方冷似灰。有才谁肯惜，无力可相推。蒸水闻奇甚，糟邱亦旨哉。皇华重同姓，第一望归来。
送客北关回赴省宿次韵和杨秘书
作者：项安世
朝代：宋
体裁：五言律诗

扰扰送征行，匆匆赴北城。隔关愁暝早，入直爱官清。夏屋连云冷，冬宵彻晓明。不眠身百转，无计决平生。
送庄贤良赴召试
作者：项安世
朝代：宋

丙午陂当复，王春瑞习占。龙楼上宝册，鹤诏下穷檐。地脉通闽蜀，人才出老严。定羞新学曲，只守旧心潜。剩想尧眉乐，深垂舜目谦。有怀天变数，无计士风廉。庶證方如此，君行得滞淹。六题聊复尔，制策待韬钤。久噎须详吐，沈疴与痛砭。一扶媮意立，尽解结喉箱。人士回生气，乾坤振绝燄。宏开九县赤，永息万方黔。治世吾何用，媸人影自嫌。弃荆宜入蜀，比素讵将缣。逐食俱随雁，论心偶类鹣。雅怀钦粹淑，盛事惬窥觇。从此迟为圃，它年说作监。因声到邛僰，市肆觅疏帘。
送庄贤良赴召试
作者：项安世
朝代：宋

丙午陂当復，王春瑞习占。
龙楼上宝册，鹤诏下穷檐。
地脉通闽蜀，人才出老严。
定羞新学曲，只守旧心潜。
剩想尧眉乐，深垂舜目谦。
有怀天变数，无计士风廉。
庶证方如此，君行得滞淹。
六题聊復尔，制策待韬钤。
久噎须详吐，沈疴与痛砭。
一扶偷意立，尽解结喉箱。
人士回生气，干坤振绝燄。
宏开九县赤，永息万方黔。
治世吾何用，媸人影自嫌。
弃荆宜入蜀，比素讵将缣。
逐食俱随雁，论心偶类鹣。
雅怀钦粹淑，盛事惬窥觇。
从此迟为圃，它年说作监。
因声到邛僰，市肆觅疎帘。
送张升之四首
作者：项安世
朝代：宋

升之升之子其归，白云鸿雁天边飞。我嗟不能从子归，烦子为我寻松溪。松溪头，万株松树平安不。故人故人休相忆，君去江南我江北。江南江北天茫茫，相思各在天一方。天边有雁江有鱼，相思为寄尺素书。昔年常恨李白杜甫不相从，又见韩愈孟郊恨不如云龙。我今与子别，正与二子同。我在大江北，君归五湖东。我犹作楚客，君复为吴侬。江湖吴楚休相忆，青云有路各努力。天公昨日为我悲，阴云惨惨风凄凄。天公今日为我喜，朝阳晃晃融新泥。一悲复一喜，天意良有以。悲我东斋别心友，喜子还家奉甘旨。心友不可别，甘旨不可阙。人生安得两如意，故人一别今千里。他时迎侍还东州，约君过我松溪头。
送张升之四首·其一
作者：项安世
朝代：宋
体裁：古风

升之升之子其归，白云鸿雁天边飞。我嗟不能从子归，烦子为我寻松溪。松溪头，万株松树平安不。
送张升之四首·其三
作者：项安世
朝代：宋

昔年常恨李白杜甫不相从，又见韩愈孟郊恨不如云龙。我今与子别，正与二子同。我在大江北，君归五湖东。我犹作楚客，君复为吴侬。江湖吴楚休相忆，青云有路各努力。
送张升之四首·其三
作者：项安世
朝代：宋

昔年常恨李白杜甫不相从，又见韩愈孟郊恨不如云龙。
我今与子别，正与二子同。
我在大江北，君归五湖东。
我犹作楚客，君復为吴侬。
江湖吴楚休相忆，青云有路各努力。
送张升之四首·其二
作者：项安世
朝代：宋
体裁：古风

故人故人休相忆，君去江南我江北。江南江北天茫茫，相思各在天一方。天边有雁江有鱼，相思为寄尺素书。
送张升之四首·其四
作者：项安世
朝代：宋

天公昨日为我悲，阴云惨惨风凄凄。天公今日为我喜，朝阳晃晃融新泥。一悲复一喜，天意良有以。悲我东斋别心友，喜子还家奉甘旨。心友不可别，甘旨不可阙。人生安得两如意，故人一别今千里。他时迎侍还东州，约君过我松溪头。
送张升之四首·其四
作者：项安世
朝代：宋

天公昨日为我悲，阴云惨惨风凄凄。
天公今日为我喜，朝阳晃晃融新泥。
一悲復一喜，天意良有以。
悲我东斋别心友，喜子还家奉甘旨。
心友不可别，甘旨不可阙。
人生安得两如意，故人一别今千里。
他时迎侍还东州，约君过我松溪头。
送张司户
作者：项安世
朝代：宋

谁道卢门病客多，先生有药起沈疴。儒家自昔无追拒，贱子经年赖琢磨。点铁成金聊尔耳，绝尘瞠后拟如何。他时若谒安昌第，只愿论文不愿他。
送张司户
作者：项安世
朝代：宋

谁道卢门病客多，先生有药起沈疴。
儒家自昔无追拒，贱子经年頼琢磨。
点铁成金聊尔耳，绝尘瞠后拟如何。
他时若谒安昌第，只愿论文不愿他。
送张子真还乡待邵州阙
作者：项安世
朝代：宋
体裁：七言律诗

今年新拜李邕州，又见君为邵郡侯。可是朝廷怜远俗，独于湖广用名流。南轩学待真传绎，槃涧家须旧业修。瓜戍少赊元不恶，自因二事合归休。
送张安抚
作者：项安世
朝代：宋

蓬莱太守厌期会，归结琳宫香火缘。
路旁送者谁最切，之子佩衿青可怜。
子兮请自曩时说，芹馆就荒三十年。
迩来穷悴更堪说，舍下鞠草厨无烟。
市门小儿有虚籍，校官弟子无鸣弦。
向来一辱声扫地，倒九江水谁为湔。
守家故是补天手，断鳌四足承高圆。
小却盛之鉴湖上，施设次第看后先。
下车百废未及举，冕服释菜供圣贤。
愿从博士听讲说，敛容就席毋敢专。
邦人始识蠹简重，士子稍作青灰然。
迂生欲举折洗事，众胆傍碎公加鞭。
合八县士一战霸，百川之水皆东冶。
鹄袍如山声不震，秦望却立回清妍。
紫衣金带朱两轓，牙旗越纛来翩翩。
鲁侯色笑有深爱，南公欢息无前傅。
翠裯已觉夏室清，棐几更与秋窗便。
日输月给辈相望，饩牵竭矣公愈坚。
坐令学者饱虀饭，不待先生求酒钱。
风声汎汎邹鲁上，意向往往嬴剑前。
子兮如此衿佩何，半渡欲济收吾船。
季鹰家人故难料，归兴忽动秋风边。
若人固自泰山雨，讵肯作我稽山泉。
辕高辙驶不可驻，哦以七字成长篇。
庶几太史闻我语，邂逅可作泮水编。
送张安抚
作者：项安世
朝代：宋

蓬莱太守厌期会，归结琳宫香火缘。路旁送者谁最切，之子佩衿青可怜。子兮请自曩时说，芹馆就荒三十年。迩来穷悴更堪说，舍下鞠草厨无烟。市门小儿有虚籍，校官弟子无鸣弦。向来一辱声扫地，倒九江水谁为湔。守家故是补天手，断鳌四足承高圆。小却盛之鉴湖上，施设次第看后先。下车百废未及举，冕服释菜供圣贤。愿从博士听讲说，敛容就席毋敢专。邦人始识蠹简重，士子稍作青灰然。迂生欲举折洗事，众胆傍碎公加鞭。合八县士一战霸，百川之水皆东沿。鹄袍如山声不震，秦望却立回清妍。紫衣金带朱两轓，牙旗戟纛来翩翩。鲁侯色笑有深爱，南公叹息无前传。翠裯已觉夏室清，棐几更与秋窗便。日输月给辈相望，饩牵竭矣公愈坚。坐令学者饱齑饭，不待先生求酒钱。风声汎汎邹鲁上，意向往往嬴刘前。子兮如此衿佩何，半渡欲济收吾船。季鹰家人故难料，归兴忽动秋风边。若人固自泰山雨，讵肯作我稽山泉。辕高辙驶不可驻，哦以七字成长篇。庶几太史闻我语，邂逅可作泮水编。
送张安抚
作者：项安世
朝代：宋

蓬莱太守厌期会，归结琳宫香火缘。
路旁送者谁最切，之子佩衿青可怜。
子兮请自曩时说，芹馆就荒三十年。
迩来穷悴更堪说，舍下鞠草厨无烟。
市门小儿有虚籍，校官弟子无鸣絃。
向来一辱声扫地，倒九江水谁为湔。
守家故是补天手，断鰲四足承高圆。
小却盛之鑑湖上，施设次第看后先。
下车百废未及举，冕服释菜供圣贤。
愿从博士听讲说，敛容就席毋敢专。
邦人始识蠹简重，士子稍作青灰然。
迂生欲举折洗事，众胆傍碎公加鞭。
合八县士一战霸，百川之水皆东沿。
鹄袍如山声不震，秦望却立回清妍。
紫衣金带朱两轓，牙旗戟纛来翩翩。
鲁侯色笑有深爱，南公叹息无前传。
翠裯已觉夏室清，棐几更与秋窗便。
日输月给辈相望，饩牵竭矣公愈坚。
坐令学者饱虀饭，不待先生求酒钱。
风声泛泛邹鲁上，意向往往嬴刘前。
子兮如此衿佩何，半渡欲济收吾船。
季鹰家人故难料，归兴忽动秋风边。
若人固自泰山雨，讵肯作我稽山泉。
辕高辙驶不可驻，哦以七字成长篇。
庶几太史闻我语，邂逅可作泮水编。
送张寺丞知常州
作者：项安世
朝代：宋
体裁：古风

吾乡人物郑与张，堂堂介圭出琳琅。论文合草北扉制，论经合讲金华艺。两途未遂如命何，四方为君充抚摩。郑公好义不肯住，张公好仁须少驻。吾闻天以民为儿，又闻君以民为支。为天活儿天必享，为君养支君必赏。天公享公寿千龄，天子赏公金万铤。能回五十万人命，讵止封侯当得政。但令圣主民不饥，何必金华与北扉。
送张柳二生归潭州应举
作者：项安世
朝代：宋
体裁：七言律诗

丹凤飞来紫诏香，六龙初日上扶桑。汉廷第一垂清问，潭府三元有故常。赋客从来推屈宋，文星依旧照衡湘。夜凉天宇清如洗，翼轸光中见柳张。
送承甫兄往长阳山从学诗
作者：项安世
朝代：宋

正月已暖春无寒，江深水浅沙觜乾。东风日日送行客，我来踏遍江之干。昨日送客东入浙，今日送客西入湾。旁人但笑入湾拙，岂料此行人所难。吾宗豪俊自天赋，已有名字登春官。功名迫人不肯受，问官乞取三年闲。尔来政恐未能免，俛首却入樊笼间。挥金酾酒少时事，一笑昨梦何澜翻。山中范蠡有孙在，老手未试人所叹。幡然愿执弟子礼，拿舟自入长阳山。人言此去几百里，井里萧索惟榛菅。度君自沮君不顾，学贵就道宁求安。闻猿莫起欲归想，见山只作为仁看。但令此志久不堕，九万地里俱平宽。归期已约槐花熟，努力加餐互相祝。今年看我亦高飞，明年上林两黄鹄。
送承甫兄往长阳山从学诗
作者：项安世
朝代：宋

正月已暖春无寒，江深水浅沙觜干。
东风日日送行客，我来踏遍江之干。
昨日送客东入浙，今日送客西入湾。
旁人但笑入湾拙，岂料此行人所难。
吾宗豪俊自天赋，已有名字登春官。
功名迫人不肯受，问官乞取三年闲。
尔来政恐未能免，俛首却入樊笼间。
挥金酾酒少时事，一笑昨梦何澜翻。
山中范蠡有孙在，老手未试人所嘆。
幡然愿执弟子礼，拏舟自入长阳山。
人言此去几百里，井里萧索惟榛菅。
度君自沮君不顾，学贵就道宁求安。
闻猿莫起欲归想，见山只作为仁看。
但令此志久不堕，九万地里俱平宽。
归期已约槐花熟，努力加餐互相祝。
今年看我亦高飞，明年上林两黄鹄。
送敬甫弟赴省试
作者：项安世
朝代：宋

阿连明日去观光，鹤发今年喜倍常。船里万端须过虑，客中无事不周防。三经训诂勤翻阅，一纸平安数寄将。反覆庭闱千万意，早收名第献高堂。
送敬甫弟赴省试
作者：项安世
朝代：宋

阿连明日去观光，鹤髮今年喜倍常。
船裏万端须过虑，客中无事不周防。
三经训诂勤翻阅，一纸平安数寄将。
反覆庭闱千万意，早收名第献高堂。
送春诗
作者：项安世
朝代：宋
体裁：七言绝句

堕红一片已堪疑，吹到杨花事可知。借问春归谁与伴，泪痕都付石榴枝。
送曹提干归永嘉兼寄陈君举舍人
作者：项安世
朝代：宋

西船满载下东州，客子相传不作羞。官长独称今有属，川人争诵古无俦。扪心但欲全吾宝，行世何尝异此舟。为报乡闾看解橐，清冰寒露胜琳球。问讯东嘉老紫薇，年来多病世人知。坐亲红炭犹觞客，日饭黄芽未废诗。左氏释经工定了，周官著论梦应衰。西清眷眷君王意，欲唤申公草汉仪。
送曹提干归永嘉兼寄陈君举舍人·其一
作者：项安世
朝代：宋

西船满载下东州，客子相传不作羞。官长独称今有属，川人争诵古无俦。扪心但欲全吾宝，行世何尝异此舟。为报乡闾看解橐，清冰寒露胜琳球。
送曹提干归永嘉兼寄陈君举舍人·其一
作者：项安世
朝代：宋

西船满载下东州，客子相传不作羞。
官长独称今有属，川人争诵古无俦。
扪心但欲全吾宝，行世何尝异此舟。
为报乡闾看解橐，清永寒露胜琳球。
送曹提干归永嘉兼寄陈君举舍人·其二
作者：项安世
朝代：宋

问讯东嘉老紫薇，年来多病世人知。
坐亲红炭犹觞客，日饭黄芽未废诗。
左氏释经工定了，周官着论梦应衰。
西清眷眷君王意，欲唤申公草汉仪。
送曹提干归永嘉兼寄陈君举舍人·其二
作者：项安世
朝代：宋

问讯东嘉老紫薇，年来多病世人知。坐亲红炭犹觞客，日饭黄芽未废诗。左氏释经工定了，周官著论梦应衰。西清眷眷君王意，欲唤申公草汉仪。
送李公衡从其弟赴涪州教授
作者：项安世
朝代：宋
体裁：七言律诗

对床夜雨副深情，去续眉山万古名。杜宇不来无客恨，鹡鸰相唤有新声。江西太史吟诗处，洛下先生载道行。今日重提旧公案，亦须拈问老师兄。
送李大着赴阙
作者：项安世
朝代：宋

玉观金桥无限诗，楚臣汉女不胜悲。
如今荡荡平平矣，却合融融洩洩之。
八陛加恩须大册，三朝修史待宏规。
回头莫忘巴陵酒，病渴多年少一卮。
送李大著赴阙
作者：项安世
朝代：宋

玉观金桥无限诗，楚臣汉女不胜悲。如今荡荡平平矣，却合融融泄泄之。八陛加恩须大册，三朝修史待宏规。回头莫忘巴陵酒，病渴多年少一卮。
送李季章
作者：项安世
朝代：宋

圣灵昔回眷，沾沐仰清徽。十载朝云陛，赏心惟良知。索居易永久，衰疾忽在斯。常恐鹰隼击，微命察如丝。末涂幸休明，成贷遂兼兹。且伸独往意，追寻栖息时。心事俱已矣，星星白发垂。惟开蒋生径，想像昆山姿。欢娱写怀抱，爱客不告疲。莫言相遇易，趣途远有期。勿贻白首叹，祇足搅余思。伊余秉微尚，不为岁寒欺。拙疾相倚薄，云归日西驰。养疴丘园中，意惬理无违。况值众君子，文物共葳蕤。献纳云台表，心胸既云披。华屋非蓬居，工拙各有宜。明哲持经纶，试用此道推。
送李季章
作者：项安世
朝代：宋

圣灵昔回眷，霑沐仰清徽。
十载朝云陛，赏心惟良知。
索居易永久，衰疾忽在斯。
常恐鹰隼击，微命察如丝。
末涂幸休明，成贷遂兼兹。
且伸独往意，追寻栖息时。
心事俱已矣，星星白髮垂。
惟开蒋生径，想像昆山姿。
欢娱写怀抱，爱客不告疲。
莫言相遇易，趣途远有期。
勿贻白首叹，祇足搅余思。
伊余秉微尚，不为岁寒欺。
拙疾相倚薄，云归日西驰。
养疴邱园中，意惬理无违。
况值众君子，文物共葳蕤。
献纳云台表，心胸既云披。
华屋非蓬居，工拙各有宜。
明哲持经纶，试用此道推。
送李宪权江陵帅双辘轳格
作者：项安世
朝代：宋

表饵计已决，艰难人尽非。犹烦使者斧，往载帅臣旂。万事本无事，一移无不移。因书汉三府，鸟尽未为迟。
送李宪权江陵帅双辘轳格
作者：项安世
朝代：宋

表饵计已决，艰难人尽非。
犹烦使者斧，往载帅臣旗。
万事本无事，一移无不移。
因书汉三府，鸟尽未为迟。
送李知县赴蕲州广济
作者：项安世
朝代：宋

江头雪霁冰河折，日照江光动春色。
青丝快马踏香泥，画鼓方舟送行客。
已惊柳叶大如指，忽见梅花飞着额。
草根青软湿鍼毡，枝头绿淡摇金碧。
眼看客子过淮南，春逐樯竿起江北。
客帆渐远春渐深，一路浓香慰行役。
悬知上日春更好，桃李漫山献红白。
何时我亦下沧浪，把酒兰亭访今昔。
送李知县赴蕲州广济
作者：项安世
朝代：宋

江头雪霁冰河折，日照江光动春色。青丝快马踏香泥，画鼓方舟送行客。已惊柳叶大如指，忽见梅花飞著额。草根青软湿针毡，枝头绿淡摇金碧。眼看客子过淮南，春逐樯竿起江北。客帆渐远春渐深，一路浓香慰行役。悬知上日春更好，桃李漫山献红白。何时我亦下沧浪，把酒兰亭访今昔。
送李邕州
作者：项安世
朝代：宋

一官全似飞鸿翼，不在天南即天北。
朝辞白马阿得脂，暮长蛮夷老夫国。
不知广源洞裏侬智高，何似仇池顶上杨难敌。
傍人自叹吾自歌，静处安身最长策。
蝤蛑闻说背如鼋，龙眼见来形似橘。
桄榔之粉白于麵，椰子之泉甘胜蜜。
妇能瀹餠儿啖果，翁自右浮还左执。
天明坐衙将吏走，饭罢收厅乌鸟佚。
人生如此亦何求，但媿君恩与民力。
君不见江陵有叟白髭鬚，一榻十年穿两膝。
送李邕州
作者：项安世
朝代：宋

一官全似飞鸿翼，不在天南即天北。朝辞白马阿得脂，暮长蛮夷老夫国。不知广源洞里侬智高，何似仇池顶上杨难敌。傍人自叹吾自歌，静处安身最长策。蝤蛑闻说背如鼋，龙眼见来形似橘。桄榔之粉白于面，椰子之泉甘胜蜜。妇能瀹饼儿啖果，翁自右浮还左执。天明坐衙将吏走，饭罢收厅乌鸟佚。人生如此亦何求，但愧君恩与民力。君不见江陵有叟白髭须，一榻十年穿两膝。
送杨主簿
作者：项安世
朝代：宋

诚斋四海一先生，诗满江湖以字行。正法亲传谁得钵，异闻独立子趋庭。未能暇日询三得，枉作经年共一城。眼底不知离别苦，前途相望似晨星。书生岁晚亦无馀，朝作新诗暮看书。书为送人知免矣，诗仍随子独何欤。栏凭罨画山光晓，船刺湘罗日影初。可是爱忙偏觅句，个中无计得逃渠。
送杨主簿·其一
作者：项安世
朝代：宋
体裁：七言律诗

诚斋四海一先生，诗满江湖以字行。正法亲传谁得钵，异闻独立子趋庭。未能暇日询三得，枉作经年共一城。眼底不知离别苦，前途相望似晨星。
送杨主簿·其二
作者：项安世
朝代：宋

书生岁晚亦无余，朝作新诗暮看书。
书为送人知免矣，诗仍随子独何欤。
栏凭罨画山光晓，船刺湘罗日影初。
可是爱忙偏觅句，箇中无计得逃渠。
送杨主簿·其二
作者：项安世
朝代：宋

书生岁晚亦无馀，朝作新诗暮看书。书为送人知免矣，诗仍随子独何欤。栏凭罨画山光晓，船刺湘罗日影初。可是爱忙偏觅句，个中无计得逃渠。
送杨制机赴召
作者：项安世
朝代：宋

一年两别故难堪，一世斯人况不凡。发共素心明耿耿，骨如脩节瘦蔪蔪。日开黄道天三接，夜榜清湘月半帆。各自青灯同晓梦，芒鞋踏遍武夷岩。
送杨制机赴召
作者：项安世
朝代：宋

一年两别故难堪，一世斯人况不凡。
髮共素心明耿耿，骨如修节瘦蔪蔪。
日开黄道天三接，夜榜清湘月半帆。
各自青灯同晓梦，芒鞋踏遍武夷岩。
送查仲文三首
作者：项安世
朝代：宋

静甘明主弃，出为故人书。邺下刘公干，山中陶隐居。百年通醉醒，万事付乘除。只有诗魔在，时能掣巨鱼。先生江海士，使者水曹郎。开绢印三道，怀人天一方。上江春水急，穿峡晚云长。诗酒勤陶写，中年属易伤。世味元无著，诗情自不閒。撩人五字句，为客万重山。我已移文就，公能尽兴还。归来宋玉宅，作赋动江关。
送查仲文三首·其一
作者：项安世
朝代：宋

静甘明主弃，出为故人书。邺下刘公干，山中陶隐居。百年通醉醒，万事付乘除。只有诗魔在，时能掣巨鱼。
送查仲文三首·其一
作者：项安世
朝代：宋

静甘明主弃，出为故人书。
邺下刘公干，山中陶隠居。
百年通醉醒，万事付乘除。
只有诗魔在，时能掣巨鱼。
送查仲文三首·其三
作者：项安世
朝代：宋

世味元无着，诗情自不閒。
撩人五字句，为客万重山。
我已移文就，公能尽兴还。
归来宋玉宅，作赋动江关。
送查仲文三首·其三
作者：项安世
朝代：宋

世味元无著，诗情自不閒。撩人五字句，为客万重山。我已移文就，公能尽兴还。归来宋玉宅，作赋动江关。
送查仲文三首·其二
作者：项安世
朝代：宋
体裁：五言律诗

先生江海士，使者水曹郎。开绢印三道，怀人天一方。上江春水急，穿峡晚云长。诗酒勤陶写，中年属易伤。
送楼国正罢荆幕东归
作者：项安世
朝代：宋
体裁：七言律诗

一江秋水散芙蕖，笑买扁舟下五湖。北学自怜非楚产，东归安得与公俱。同年进士今丞相，六馆诸生旧讲徒。朱橘白鱼留不住，洞庭橙熟有新鲈。
送水心淮东总领
作者：项安世
朝代：宋
体裁：七言绝句

蓝缕疾耕家四壁，铁衣高卧日千金。四朝饷士前无古，一旦和戎患至今。
送汉阳军巩教授
作者：项安世
朝代：宋

今代清时有巩兄，世间无处着才情。
洗干螺黛姿仍好，挽出鲸鱼意转平。
千古未吟渠忽到，傍人不解我先惊。
何如鏁着金銮殿，玉烛新调看凤鸣。
送汉阳军巩教授
作者：项安世
朝代：宋

今代清时有巩兄，世间无处著才情。洗乾螺黛姿仍好，挽出鲸鱼意转平。千古未吟渠忽到，傍人不解我先惊。何如锁著金銮殿，玉烛新调看凤鸣。
送江陵刘县丞得多字
作者：项安世
朝代：宋

一语动愁思，良朋能几多。相持看鬓发，容易隔山河。旧学纷疑信，新功废琢磨。因君戒行李，令我悟蹉跎。吾事方如此，诸儒说更多。高明俄已竟，广大日无何。意远身仍近，人同已易讹。且当行故步，未敢赴殊科。
送江陵刘县丞得多字·其一
作者：项安世
朝代：宋

一语动愁思，良朋能几多。相持看鬓发，容易隔山河。旧学纷疑信，新功废琢磨。因君戒行李，令我悟蹉跎。
送江陵刘县丞得多字·其一
作者：项安世
朝代：宋

一语动愁思，良朋能几多。
相持看鬓髮，容易隔山河。
旧学纷疑信，新功废琢磨。
因君戒行李，令我悟蹉跎。
送江陵刘县丞得多字·其二
作者：项安世
朝代：宋
体裁：五言律诗

吾事方如此，诸儒说更多。高明俄已竟，广大日无何。意远身仍近，人同已易讹。且当行故步，未敢赴殊科。
送江陵柳教授归潭州
作者：项安世
朝代：宋
体裁：七言律诗

上苑归来十六年，青山相对各无毡。道林说法非吾坐，绛帐谈经觉子贤。举世不为寒畯地，先生未改腐儒天。亲朋莫讶知音少，直道传家自祖先。
送海陵孙县丞三首
作者：项安世
朝代：宋

壮年往赞海陵公，切莫哦诗叹负侬。妻子父兄皆上禄，民人社稷尽天工。税存产去须勤割，陂坏田荒与细通。日暮归来念此哲，尚应无面著惭红。向来一尉万人知，此段风流已大奇。资考渐将京秩近，新年能使道心移。但惭我乃吏民上，勿谓官今选调卑。持此尊前供笑乐，胜如天上拜恩私。新安老子放穷山，星婺仙人古柏间。今日吾侪随利禄，高风千里断跻攀。天寒日短双轮去，海阔波深万艇还。上彻浮图须自力，有为何地不曾颜。
送海陵孙县丞三首·其一
作者：项安世
朝代：宋

壮年往赞海陵公，切莫哦诗叹负侬。
妻子父兄皆上禄，民人社稷尽天工。
税存产去须勤割，陂坏田荒与细通。
日暮归来念此哲，尚应无面着惭红。
送海陵孙县丞三首·其一
作者：项安世
朝代：宋

壮年往赞海陵公，切莫哦诗叹负侬。妻子父兄皆上禄，民人社稷尽天工。税存产去须勤割，陂坏田荒与细通。日暮归来念此哲，尚应无面著惭红。
送海陵孙县丞三首·其三
作者：项安世
朝代：宋
体裁：七言律诗

新安老子放穷山，星婺仙人古柏间。今日吾侪随利禄，高风千里断跻攀。天寒日短双轮去，海阔波深万艇还。上彻浮图须自力，有为何地不曾颜。
送海陵孙县丞三首·其二
作者：项安世
朝代：宋
体裁：七言律诗

向来一尉万人知，此段风流已大奇。资考渐将京秩近，新年能使道心移。但惭我乃吏民上，勿谓官今选调卑。持此尊前供笑乐，胜如天上拜恩私。
送湖南卢提刑赴召三首
作者：项安世
朝代：宋

幸甚他乡识老诚，孰知真意彻幽明。通身实地无奇巧，接面春风有至情。王事直须穷昼夜，宦途元不计公卿。无端自被功名迫，汉节冲寒上玉京。世间除我更谁穷，老去知心仅有公。玉局当年已无分，星沙今日更愁侬。饥乌绕树啼寒月，独雁辞群叫朔风。四斗官醪作供给，先生只此是遭逢。先生休叹不逢时，此地非公已再危。赤立一丝无藉手，青衿二百正张颐。千缗兄镪仍三料，五顷夫田更八池。但得门东无叫怒，老身寒饿不须悲。
送湖南卢提刑赴召三首·其一
作者：项安世
朝代：宋

幸甚他乡识老诚，孰知真意彻幽明。通身实地无奇巧，接面春风有至情。王事直须穷昼夜，宦途元不计公卿。无端自被功名迫，汉节冲寒上玉京。
送湖南卢提刑赴召三首·其一
作者：项安世
朝代：宋

幸甚他乡识老诚，孰知真意彻幽明。
通身实地无奇巧，接面春风有至情。
王事直须穷昼夜，宦途元不计公卿。
无端自被功名迫，汉节衝寒上玉京。
送湖南卢提刑赴召三首·其三
作者：项安世
朝代：宋

先生休叹不逢时，此地非公已再危。赤立一丝无藉手，青衿二百正张颐。千缗兄镪仍三料，五顷夫田更八池。但得门东无叫怒，老身寒饿不须悲。
送湖南卢提刑赴召三首·其三
作者：项安世
朝代：宋

先生休嘆不逢时，此地非公已再危。
赤立一丝无藉手，青衿二百正张颐。
千缗兄镪仍三料，五顷夫田更八池。
但得门东无叫怒，老身寒饿不须悲。
送湖南卢提刑赴召三首·其二
作者：项安世
朝代：宋

世间除我更谁穷，老去知心仅有公。玉局当年已无分，星沙今日更愁侬。饥乌绕树啼寒月，独雁辞群叫朔风。四斗官醪作供给，先生只此是遭逢。
送湖南卢提刑赴召三首·其二
作者：项安世
朝代：宋

世间除我更谁穷，老去知心仅有公。
玉局当年已无分，星沙今日更愁侬。
饥乌绕树啼寒月，独鴈辞羣叫朔风。
四斗官醪作供给，先生只此是遭逢。
送潘都干往临安
作者：项安世
朝代：宋
体裁：七言绝句

西子湖边桃叶青，潘郎归骑拂春星。金陵风景凭谁看，留得闲人住冶亭。
送潜江令徐盈
作者：项安世
朝代：宋

汉江西畔蜀江东，中有荆王古县公。
蒍艾猎来民见德，谷于菟去士传忠。
肝肠可奈平生苦，机杼胡庸抵死穷。
君宠亲恩俱望报，直须平易与天通。
送潜江令徐盈
作者：项安世
朝代：宋

汉江西畔蜀江东，中有荆王古县公。蔿艾猎来民见德，谷于菟去士传忠。肝肠可奈平生苦，机杼胡庸抵死穷。君宠亲恩俱望报，直须平易与天通。
送潭州陈运使二首
作者：项安世
朝代：宋

薄命真如此，兹行如识公。从来半生愿，不畀数旬同。官事埋头过，江船转眼空。可能倾盖地，直作急流中。惜分频卜夜，此意我知公。古事多疑信，今人足异同。何年操棐几，三月坐春风。但记匆匆字，深题大带中。
送潭州陈运使二首·其一
作者：项安世
朝代：宋

薄命真如此，兹行如识公。
从来半生愿，不畀数旬同。
官事埋头过，江舩转眼空。
可能倾盖地，直作急流中。
送潭州陈运使二首·其一
作者：项安世
朝代：宋

薄命真如此，兹行如识公。从来半生愿，不畀数旬同。官事埋头过，江船转眼空。可能倾盖地，直作急流中。
送潭州陈运使二首·其二
作者：项安世
朝代：宋
体裁：五言律诗

惜分频卜夜，此意我知公。古事多疑信，今人足异同。何年操棐几，三月坐春风。但记匆匆字，深题大带中。
送着作范礼部知彭州
作者：项安世
朝代：宋

三十六峰当郡前，世间无此好山川。
辞家上马消一日，去蜀题桥今七年。
草奏南宫文似锦，紬书东观笔如椽。
批风判露名花裏，正是彭州二月天。
送程寺丞知和州
作者：项安世
朝代：宋
体裁：七言律诗

名为淮郡实江城，采石江心郡吏迎。一苇横通秋浦近，双旌何异昼衣行。承平豫事疑生事，缓急图成岂解成。我有豳风桑土句，聊当束帛赠先生。
送程道辉之广济
作者：项安世
朝代：宋

昂昂天马驹，志岂甘伏枥。
虓虓岩下虎，平生肯求食。
可怜百炼钢，绕指化为席。
丈夫有不遇，此事今犹昔。
程侯西南来，气若朱絃直。
宝剑光出炉，铦锋凈如拭。
萧萧万里足，矫矫九秋翮。
君看吴楚越，何处无行迹。
岁晚赋归来，天寒倦游役。
海鹤愿鷄栖，榆鸠困鹏翼。
人间竟如此，使我三太息。
虽然聊戏君，万事多所历。
巧定不如痴，言真短于默。
世路危山蹊，人情险矛戟。
从来菱上刺，不若芡中实。
但学幽冀推，稳为郊庙璧。
行矣无多言，此事君已识。
冷暖今日知，勿受豪士惑。
送程道辉之广济
作者：项安世
朝代：宋

昂昂天马驹，志岂甘伏枥。虓虓岩下虎，平生肯求食。可怜百鍊钢，绕指化为席。丈夫有不遇，此事今犹昔。程侯西南来，气若朱弦直。宝剑光出炉，铦锋净如拭。萧萧万里足，矫矫九秋翮。君看吴楚越，何处无行迹。岁晚赋归来，天寒倦游役。海鹤愿鸡栖，榆鸠困鹏翼。人间竟如此，使我三太息。虽然聊戏君，万事多所历。巧定不如痴，言真短于默。世路危山蹊，人情险矛戟。从来菱上刺，不若芡中实。但学幽冀推，稳为郊庙璧。行矣无多言，此事君已识。冷暖今日知，勿受豪士惑。
送章升之料院自鱼关还阙
作者：项安世
朝代：宋

忆侍先皇二紫宸，殿头亲见锁厅人。画帘宫烛程书了，黄牒青袍拜赐频。万使回朝天亦老，十年旅食梦如新。当时学士今头白，却送郎君作近臣。此别迢迢更莫言，向来一别已茫然。自从内使兰亭岁，直到东坡赤壁年。吴下故人如见问，楚中狂士不须怜。欲知病后食何药，三百篇和上下篇。
送章升之料院自鱼关还阙·其一
作者：项安世
朝代：宋
体裁：七言律诗

忆侍先皇二紫宸，殿头亲见锁厅人。画帘宫烛程书了，黄牒青袍拜赐频。万使回朝天亦老，十年旅食梦如新。当时学士今头白，却送郎君作近臣。
送章升之料院自鱼关还阙·其二
作者：项安世
朝代：宋
体裁：七言律诗

此别迢迢更莫言，向来一别已茫然。自从内使兰亭岁，直到东坡赤壁年。吴下故人如见问，楚中狂士不须怜。欲知病后食何药，三百篇和上下篇。
送罗司理实之
作者：项安世
朝代：宋
体裁：五言排律

衰病久忘情，相逢泪忽倾。见君重娶妇，于我尚如兄。秩满无人事，官卑有政声。归装诗卷送，荐牍漕台迎。二祖名俱重，孤身责讵轻。长将今仕看，勿遣后图更。
送罗机宜秩满东归三首
作者：项安世
朝代：宋

不爱征西入幕宾，只图抽得最闲身。略无崖岸胸怀白，洞见中边德行淳。但用至诚裨府主，不将高论诧时人。如今献纳须公可，若是朱云却未仁。风髯飞动俨长身，缥渺襟期不受尘。岂是恝然忘应物，亦知蕞尔漫劳人。若非事业惊当世，也合文章作近臣。此外世间无处著，却须汗漫跨麒麟。十年为客古南都，不谓斯行得范模。我自阅人惟见此，公言有弟更胜吾。金堤碧瓦新游览，绿竹红薇旧醉呼。短别未应劳梦寐，定来骑马看西湖。
送罗机宜秩满东归三首·其一
作者：项安世
朝代：宋

不爱征西入幕宾，只图抽得最闲身。略无崖岸胸怀白，洞见中边德行淳。但用至诚裨府主，不将高论诧时人。如今献纳须公可，若是朱云却未仁。
送罗机宜秩满东归三首·其一
作者：项安世
朝代：宋

不爱征西入幕宾，只图抽得最闲身。
畧无崖岸胸怀白，洞见中边德行淳。
但用至诚裨府主，不将高论诧时人。
如今献纳须公可，若是朱云却未仁。
送罗机宜秩满东归三首·其三
作者：项安世
朝代：宋
体裁：七言律诗

十年为客古南都，不谓斯行得范模。我自阅人惟见此，公言有弟更胜吾。金堤碧瓦新游览，绿竹红薇旧醉呼。短别未应劳梦寐，定来骑马看西湖。
送罗机宜秩满东归三首·其二
作者：项安世
朝代：宋

风髯飞动俨长身，缥渺襟期不受尘。
岂是恝然忘应物，亦知蕞尔漫劳人。
若非事业惊当世，也合文章作近臣。
此外世间无处着，却须汗漫跨麒麟。
送罗机宜秩满东归三首·其二
作者：项安世
朝代：宋

风髯飞动俨长身，缥渺襟期不受尘。岂是恝然忘应物，亦知蕞尔漫劳人。若非事业惊当世，也合文章作近臣。此外世间无处著，却须汗漫跨麒麟。
送胡仲方二首
作者：项安世
朝代：宋

邓林擢干皆楩梓，丹穴生雏即凤凰。年少一来无比并，老翁千岁有辉光。幕中润泽江湖远，笔下才情锦绣张。未必安仁须作县，籍田新赋待文章。交情久处临分苦，别意深时著语难。志士自期须皓首，故人相劝只加餐。乾坤老大千年在，云海扶摇一息看。防有能言如子者，解将佳话倚危栏。
送胡仲方二首·其一
作者：项安世
朝代：宋
体裁：七言律诗

邓林擢干皆楩梓，丹穴生雏即凤凰。年少一来无比并，老翁千岁有辉光。幕中润泽江湖远，笔下才情锦绣张。未必安仁须作县，籍田新赋待文章。
送胡仲方二首·其二
作者：项安世
朝代：宋

交情久处临分苦，别意深时着语难。
志士自期须皓首，故人相劝只加餐。
干坤老大千年在，云海扶摇一息看。
防有能言如子者，解将佳话倚危栏。
送胡仲方二首·其二
作者：项安世
朝代：宋

交情久处临分苦，别意深时著语难。志士自期须皓首，故人相劝只加餐。乾坤老大千年在，云海扶摇一息看。防有能言如子者，解将佳话倚危栏。
送胡黎州
作者：项安世
朝代：宋
体裁：七言律诗

江南客子赋西征，冬月川江似砥平。山遣雪来迎小队，人将春去到边城。邛崃阪曲臣车直，大渡河深帝斧明。都护归时身未老，万年觞畔佩环声。
送范安抚喜雨诗
作者：项安世
朝代：宋

一寸甘腴一寸金，只今谁可旱天霖。赎锾尽免疲民血，重役新宽战士心。蛇掣电光开九阖，龙呼云气出重阴。书生不放饥肠歇，才减忧劳便苦吟。
送范安抚喜雨诗
作者：项安世
朝代：宋

一寸甘腴一寸金，只今谁可旱天霖。
赎锾尽免疲民血，重役新宽战士心。
蛇掣电光开九阖，龙呼云气出重阴。
书生不放饥肠歇，纔减忧劳便苦吟。
送范少约二首
作者：项安世
朝代：宋

天地为一家，万人生其中。父母甚爱之，产智牧其蒙。虽蒙亦吾子，一一关天胸。所以圣贤心，相传极哀恫。昼夜当竞竞，明命敢不龚。此意一以忘，万命为牢饔。谁能指斯路，邹鲁两衰公。侃侃太史孙，风谊美于玉。生才天岂虚，此士世所属。秦槌不敢赠，孔道以相告。一世须大舆，长途要坚毂。神天极虔恭，万姓吾骨肉。念此心迹融，永以天下福。
送范少约二首·其一
作者：项安世
朝代：宋
体裁：古风

天地为一家，万人生其中。父母甚爱之，产智牧其蒙。虽蒙亦吾子，一一关天胸。所以圣贤心，相传极哀恫。昼夜当竞竞，明命敢不龚。此意一以忘，万命为牢饔。谁能指斯路，邹鲁两衰公。
送范少约二首·其二
作者：项安世
朝代：宋
体裁：古风

侃侃太史孙，风谊美于玉。生才天岂虚，此士世所属。秦槌不敢赠，孔道以相告。一世须大舆，长途要坚毂。神天极虔恭，万姓吾骨肉。念此心迹融，永以天下福。
送著作范礼部知彭州
作者：项安世
朝代：宋

三十六峰当郡前，世间无此好山川。辞家上马消一日，去蜀题桥今七年。草奏南宫文似锦，紬书东观笔如椽。批风判露名花里，正是彭州二月天。
送董煟归鄱阳
作者：项安世
朝代：宋
体裁：七言律诗

沙随程子九州闻，独拥经纶谢世纷。传业只今惟董祀，爱人于古似鄱君。活民鸿宝方书备，寿国灵枢脉络纷。欲服上医何物是，他时种杏满青云。
送蒋舍人知利州
作者：项安世
朝代：宋

乙未临轩赐勅头，左班詹监右君侯。
两翁今止一翁健，万里去为千里州。
不向殿岩提虎士，亦应帷幄运鸿筹。
阜陵人物今余几，况是当年第一流。
送蒋舍人知利州
作者：项安世
朝代：宋

乙未临轩赐敕头，左班詹监右君侯。两翁今止一翁健，万里去为千里州。不向殿岩提虎士，亦应帷幄运鸿筹。阜陵人物今馀几，况是当年第一流。
送虞司理赴官辰州二首
作者：项安世
朝代：宋

窈窈辰溪路，秦人此避秦。子孙为洞户，世系本王民。问淑桑鸮变，言忠黍貊亲。此心能勿舍，何地不归仁。当年有虞氏，初作理官名。正以蛮兼寇，须烦允与明。云孙今筮仕，溪子正称兵。淑问端能继，淮夷不足平。
送虞司理赴官辰州二首·其一
作者：项安世
朝代：宋
体裁：五言律诗

窈窈辰溪路，秦人此避秦。子孙为洞户，世系本王民。问淑桑鸮变，言忠黍貊亲。此心能勿舍，何地不归仁。
送虞司理赴官辰州二首·其二
作者：项安世
朝代：宋
体裁：五言律诗

当年有虞氏，初作理官名。正以蛮兼寇，须烦允与明。云孙今筮仕，溪子正称兵。淑问端能继，淮夷不足平。
送襄阳冯主簿
作者：项安世
朝代：宋

书来雍府不相忘，中有清诗小作行。一似岘南车上读，眼中行色有辉光。老子当年起垄间，岂知零落向华颠。秋风唤起神洲梦，犹忆平生戴与田。不随黄绶去仇栖，归著亲前五色衣。安得紫皇知此意，唤教霜凤带雏飞。
送襄阳冯主簿·其一
作者：项安世
朝代：宋
体裁：七言绝句

书来雍府不相忘，中有清诗小作行。一似岘南车上读，眼中行色有辉光。
送襄阳冯主簿·其三
作者：项安世
朝代：宋

不随黄绶去仇栖，归着亲前五色衣。
安得紫皇知此意，唤教霜凤带雏飞。
送襄阳冯主簿·其三
作者：项安世
朝代：宋

不随黄绶去仇栖，归著亲前五色衣。安得紫皇知此意，唤教霜凤带雏飞。
送襄阳冯主簿·其二
作者：项安世
朝代：宋

老子当年起垄间，岂知零落向华颠。秋风唤起神洲梦，犹忆平生戴与田。
送襄阳冯主簿·其二
作者：项安世
朝代：宋

老子当年起壠间，岂知零落向华颠。
秋风唤起神洲梦，犹忆平生戴与田。
送襄阳成统制移建康
作者：项安世
朝代：宋

日日梦长干，真成下碧湍。雍郊辞鹿隐，钟阜看龙蟠。百胜传家学，三司践世官。谁知弓剑里，曾带腐儒酸。
送襄阳成统制移建康
作者：项安世
朝代：宋

日日梦长干，真成下碧湍。
雍郊辞鹿隠，钟阜看龙蟠。
百胜传家学，三司践世官。
谁知弓剑裏，曾带腐儒酸。
送许状元赴召
作者：项安世
朝代：宋

十年门巷断经过，读易吟诗长薛萝。
始向新春歌伐木，忽逢佳士赴卷阿。
面如吕叟精神王，身似章公贵气多。
既出不应犹为我，未知贤者意如何。
送许状元赴召
作者：项安世
朝代：宋
体裁：七言律诗

十年门巷断经过，读易吟诗长薜萝。始向新春歌伐木，忽逢佳士赴卷阿。面如吕叟精神王，身似章公贵气多。既出不应犹为我，未知贤者意如何。
送赵令赴江陵
作者：项安世
朝代：宋

平生所闻赵景明，太阿出匣百壬死。不令赤手□□□，亦合麻鞋见天子。霜风猎猎鬓毛斑，万里水县菰蒲间。妻儿称屈大夫笑，闭阁正用苏麻顽。边头有兵人要籍，边头有莱人要辟。名佳实恶君勿信，塞下吏民须荡佚。检民如苇身如弦，有时白眼对世贤。正尔忽忆诸梁篇，稍事细谨无流连。
送赵令赴江陵
作者：项安世
朝代：宋

平生所闻赵景明，太阿出匣百壬死。
不令赤手□□□，亦合麻鞋见天子。
霜风猎猎鬓毛斑，万里水县菰蒲间。
妻儿称屈大夫笑，闭阁正用苏麻顽。
边头有兵人要籍，边头有莱人要闢。
名佳实恶君勿信，塞下吏民须荡佚。
检民如苇身如弦，有时白眼对世贤。
正尔忽忆诸梁篇，稍事细谨无流连。
送邓制干二首
作者：项安世
朝代：宋

去国逢人避，书门断客传。闻知西岭雪，忙上右襟船。未了青灯话，仍冲白鸟烟。江湖逢倚相，将梦寄渠边。赋颂前朝爱，诗文内相传。九家潘岳鬓，万里米家船。滟滪冬无雪，蓬婆昼不烟。未须台阁上，迢递佐三边。
送邓制干二首·其一
作者：项安世
朝代：宋

去国逢人避，书门断客传。闻知西岭雪，忙上右襟船。未了青灯话，仍冲白鸟烟。江湖逢倚相，将梦寄渠边。
送邓制干二首·其一
作者：项安世
朝代：宋

去国逢人避，书门断客传。
闻知西岭雪，忙上右襟船。
未了青灯话，仍衝白鸟烟。
江湖逢倚相，将梦寄渠边。
送邓制干二首·其二
作者：项安世
朝代：宋
体裁：五言律诗

赋颂前朝爱，诗文内相传。九家潘岳鬓，万里米家船。滟滪冬无雪，蓬婆昼不烟。未须台阁上，迢递佐三边。
送邕州高教授二首
作者：项安世
朝代：宋

听说邕州暂驻航，有金如粟马如羊。五千里地通中国，四十三州控大荒。武事建时文未丧，化风宣处教无方。朝家学校通南越，庆历诸公未易量。吏部无官可注员，诸生星散落三边。君行回雁前头路，我上杜鹃无处船。蜀越漫传分日雪，西南元自接风烟。相思莫忘书绅句，长在舆衡与立前。
送邕州高教授二首·其一
作者：项安世
朝代：宋
体裁：七言律诗

听说邕州暂驻航，有金如粟马如羊。五千里地通中国，四十三州控大荒。武事建时文未丧，化风宣处教无方。朝家学校通南越，庆历诸公未易量。
送邕州高教授二首·其二
作者：项安世
朝代：宋

吏部无官可注员，诸生星散落三边。
君行回雁前头路，我上杜鹃无处舩。
蜀越漫传分日雪，西南元自接风烟。
相思莫忘书绅句，长在舆衡与立前。
送邕州高教授二首·其二
作者：项安世
朝代：宋

吏部无官可注员，诸生星散落三边。君行回雁前头路，我上杜鹃无处船。蜀越漫传分日雪，西南元自接风烟。相思莫忘书绅句，长在舆衡与立前。
送郑子仁往岳阳兼以为寿
作者：项安世
朝代：宋
体裁：七言律诗

晓发津阳向岳阳，梅风吹缆麦天凉。家人细数生朝近，寿算应同水驿长。行处葡萄迎棹绿，宿时杨柳近船黄。千花不敢留颜色，只许蓝袍一样芳。
送郑尚书罢帅归福州
作者：项安世
朝代：宋

共惟汉从官，三仕屈吾指。前辈有郑公，后来王赵耳。更生初去国，玉色欣共理。我时见一叶，已识秋风起。明年孔戣去，零落真复尔。王师凛孤鹤，独叫青云里。下有万伏弦，开云看白雉。前年郑公来，初论差可喜。谓当上联璧，共举汉纲纪。三年越山中，不使度此水。低头用朱墨，得去真晚矣。况当少天官，风木赴淮涘。一时东都空，物理固如此。此行关世运，特可慰闾里。下有贤寓公，上有名刺史。想见闽父老，欢喜屐折齿。虽然庙朝旧，迹远心自迩。公行见赵公，此语式举似。有事当驿闻，毋忘汉天子。
送郑尚书罢帅归福州
作者：项安世
朝代：宋

共惟汉从官，三仕屈吾指。
前辈有郑公，后来王赵耳。
更生初去国，玉色欣共理。
我时见一叶，已识秋风起。
明年孔戣去，零落真復尔。
王师凛孤鹤，独叫青云裏。
下有万伏弦，开云看白雉。
前年郑公来，初论差可喜。
谓当上联璧，共举汉纲纪。
三年越山中，不使度此水。
低头用朱墨，得去真晚矣。
况当少天官，风木赴淮涘。
一时东都空，物理固如此。
此行关世运，特可慰闾里。
下有贤寓公，上有名刺史。
想见闽父老，懽喜屐折齿。
虽然庙朝旧，迹远心自迩。
公行见赵公，此语式举似。
有事当驿闻，毋忘汉天子。
送都大茶马入觐八绝句
作者：项安世
朝代：宋

六月长江白水秋，夜寒银汉入江流。台星直下穿云梦，知是西来使者舟。使者东南甲第开，日边云气近蓬莱。要令二□知名字，故遣穷边万里回。横绝乾坤作四封，秦川马驿与天通。北关门到菖蒲海，尽在轺车玉节中。巴滇绿骏足如风，西域天驹骨似龙。日日马纲来不断，君王心已在除□。北人从古笑南方，只有楼船解把江。今日因公致天马，□□闻说已心降。蜀道三千鬓发新，九重兴念玉关人。芝函宝迹从天下，唤取归来作近臣。翩翩不下楚江鸥，水宿风餐得自由。闻道鸾凰上霄汉，亦知惊起却回头。何世真无千里马，如今始得九方歅。何如牝牡骊黄外，更相权奇磊落人。
送都大茶马入觐八绝句·其一
作者：项安世
朝代：宋
体裁：七言绝句

六月长江白水秋，夜寒银汉入江流。台星直下穿云梦，知是西来使者舟。
送都大茶马入觐八绝句·其七
作者：项安世
朝代：宋
体裁：七言绝句

翩翩不下楚江鸥，水宿风餐得自由。闻道鸾凰上霄汉，亦知惊起却回头。
送都大茶马入觐八绝句·其三
作者：项安世
朝代：宋

横绝乾坤作四封，秦川马驿与天通。北关门到菖蒲海，尽在轺车玉节中。
送都大茶马入觐八绝句·其三
作者：项安世
朝代：宋

横绝干坤作四封，秦川马驿与天通。
北关门到菖蒲海，尽在轺车玉节中。
送都大茶马入觐八绝句·其二
作者：项安世
朝代：宋
体裁：七言绝句

使者东南甲第开，日边云气近蓬莱。要令二□知名字，故遣穷边万里回。
送都大茶马入觐八绝句·其五
作者：项安世
朝代：宋

北人从古笑南方，只有楼舩解把江。
今日因公致天马，□□闻说已心降。
送都大茶马入觐八绝句·其五
作者：项安世
朝代：宋

北人从古笑南方，只有楼船解把江。今日因公致天马，□□闻说已心降。
送都大茶马入觐八绝句·其八
作者：项安世
朝代：宋
体裁：七言绝句

何世真无千里马，如今始得九方歅。何如牝牡骊黄外，更相权奇磊落人。
送都大茶马入觐八绝句·其六
作者：项安世
朝代：宋

蜀道三千鬓发新，九重兴念玉关人。芝函宝迹从天下，唤取归来作近臣。
送都大茶马入觐八绝句·其六
作者：项安世
朝代：宋

蜀道三千鬓髮新，九重兴念玉关人。
芝函宝蹟从天下，唤取归来作近臣。
送都大茶马入觐八绝句·其四
作者：项安世
朝代：宋

巴滇绿骏足如风，西域天驹骨似龙。日日马纲来不断，君王心已在除□。
送都大茶马入觐八绝句·其四
作者：项安世
朝代：宋

巴滇绿骏足如风，西域天驹骨似龙。
日日马纲来不断，君王心已在除。
送醇甫
作者：项安世
朝代：宋

怕听槌鼓发舩声，桑梓葭莩两繫情。
病有千回烦访问，贫无一事扰聪明。
循良只为乡人惜，离别偏令老大惊。
不记归来多少岁，儿童三见令君行。
送醇甫
作者：项安世
朝代：宋

怕听槌鼓发船声，桑梓葭莩两系情。病有千回烦访问，贫无一事扰聪明。循良只为乡人惜，离别偏令老大惊。不记归来多少岁，儿童三见令君行。
送陈正己赴调
作者：项安世
朝代：宋

一寸丹心百念更，满簪华发万人惊。闲抛岁月供书册，长把饥寒为友生。此事不轻身出处，诸公可念政和平。昔藏名字依沅水，今逐帆樯觐汉京。
送陈正己赴调
作者：项安世
朝代：宋

一寸丹心百念更，满簪华髮万人惊。
闲抛岁月供书册，长把饥寒为友生。
此事不轻身出处，诸公可念政和平。
昔藏名字依沅水，今逐帆樯觐汉京。
送黄司户改官东归
作者：项安世
朝代：宋

江西黄郎中，有声满天宇。于菟老岩穴，晚出彪更怒。三十补州掾，勇往不辞苦。首尾庚申年，所事七府主。不惟吏事知，竞以文学许。飞章不停剡，礼币争罗取。前年开科场，小试便更举。四海张南轩，人訾公独与。平生中庸篇，口诵心复睹。官满贳金归，囊无一钱处。传家有风烈，真不愧此父。阿戎更奇俊，邂逅得佳侣。三年下陈榻，内省愧参鲁。出言每不忌，逆耳终无拒。反兹号畏友，不独赦狂瞽。乃知君子心，未易见涯浒。若令到天阙，定合簉鹓羽。为邦固常法，有用必超补。人情重离别，临路各凄楚。远客见归人，惊心念乡土。秋风楚江岸，吾亦办归橹。期公父子来，同看西湖雨。
送黄司户改官东归
作者：项安世
朝代：宋

江西黄郎中，有声满天宇。
于菟老岩穴，晚出彪更怒。
三十补州掾，勇往不辞苦。
首尾庚申年，所事七府主。
不惟吏事知，竞以文学许。
飞章不停剡，礼币争罗取。
前年开科场，小试便更举。
四海张南轩，人訾公独与。
平生中庸篇，口诵心復睹。
官满贳金归，囊无一钱处。
传家有风烈，真不愧此父。
阿戎更奇俊，邂逅得佳侣。
三年下陈榻，内省愧参鲁。
出言每不忌，逆耳终无拒。
反兹号畏友，不独赦狂瞽。
乃知君子心，未易见涯浒。
若令到天阙，定合簉鹓羽。
为邦固常法，有用必超补。
人情重离别，临路各凄楚。
远客见归人，惊心念乡土。
秋风楚江岸，吾亦办归橹。
期公父子来，同看西湖雨。
道山梅开最迟作四绝句
作者：项安世
朝代：宋

晓窗依约见凝脂，争挽南枝问别离。幸有今年春较早，避人何事却开迟。走下青泥湿素綦，竹篱苔径有横枝。疏花数点凄凉甚，已甚樱桃似雪时。一年人事几推移，只倚梅花似旧时。起懒妆迟花亦老，却教青鬓不成丝。避妒含羞作态迟，等閒虚度上春时。东风已到垂杨树，倚赖清香欲告谁。
道山梅开最迟作四绝句·其一
作者：项安世
朝代：宋
体裁：七言绝句

晓窗依约见凝脂，争挽南枝问别离。幸有今年春较早，避人何事却开迟。
道山梅开最迟作四绝句·其三
作者：项安世
朝代：宋
体裁：七言绝句

一年人事几推移，只倚梅花似旧时。起懒妆迟花亦老，却教青鬓不成丝。
道山梅开最迟作四绝句·其二
作者：项安世
朝代：宋

走下青泥湿素綦，竹篱苔径有横枝。
疎花数点凄凉甚，已甚樱桃似雪时。
道山梅开最迟作四绝句·其二
作者：项安世
朝代：宋

走下青泥湿素綦，竹篱苔径有横枝。疏花数点凄凉甚，已甚樱桃似雪时。
道山梅开最迟作四绝句·其四
作者：项安世
朝代：宋

避妒含羞作态迟，等閒虚度上春时。东风已到垂杨树，倚赖清香欲告谁。
道山梅开最迟作四绝句·其四
作者：项安世
朝代：宋

避妬含羞作态迟，等閒虚度上春时。
东风已到垂杨树，倚頼清香欲告谁。
道山风雨
作者：项安世
朝代：宋
体裁：七言律诗

年华澹滟满皇州，时节凄凉限胜游。雨后石渠新水长，风前芸阁晚香愁。不堪万点梅花老，强倚千丝柳带柔。又是长安一百五，春阴漠漠未能休。
遣闷
作者：项安世
朝代：宋
体裁：五言律诗

夜与影同宿，昼将书共谈。虚凉惟称暑，阴湿恐生岚。眼有思家泪，心怀报国惭。更须辞命绂，身已住僧庵。
郑子仁生日用其去臈见寿韵
作者：项安世
朝代：宋

宝璋华芾庆祥罴，又是当年应梦时。煜煜金芝生五岳，煌煌珠树出三危。赋成鹦鹉凌云笔，诗到？鱼在野思。时论同归家最近，新秋腾上未为迟。月日巧当真四六，风流合是妙词章。金华洞府神仙骨，丽泽书堂翰墨香。陇麦秋时椿自好，林莺老去鹤偏长。绿槐宫阙薰风里，看引诸儒对殿廊。
郑子仁生日用其去臈见寿韵·其一
作者：项安世
朝代：宋

宝璋华芾庆祥罴，又是当年应梦时。煜煜金芝生五岳，煌煌珠树出三危。赋成鹦鹉凌云笔，诗到？鱼在野思。时论同归家最近，新秋腾上未为迟。
郑子仁生日用其去臈见寿韵·其一
作者：项安世
朝代：宋

宝璋华芾庆祥罴，又是当年应梦时。
煜煜金芝生五岳，煌煌珠树出三危。
赋成鹦鹉凌云笔，诗到𩢱鱼在野思。
时论同归家最近，新秋腾上未为迟。
郑子仁生日用其去臈见寿韵·其二
作者：项安世
朝代：宋

月日巧当真四六，风流合是妙词章。金华洞府神仙骨，丽泽书堂翰墨香。陇麦秋时椿自好，林莺老去鹤偏长。绿槐宫阙薰风里，看引诸儒对殿廊。
郑子仁生日用其去臈见寿韵·其二
作者：项安世
朝代：宋

月日巧当真四六，风流合是妙词章。
金华洞府神仙骨，丽泽书堂翰墨香。
陇麦秋时椿自好，林鶑老去鹤偏长。
绿槐宫阙熏风裏，看引诸儒对殿廊。
郑子仁生朝
作者：项安世
朝代：宋

万紫千红变绿时，高门广路绣弧垂。梅梢暗结和羹实，蚕簇初抽演綍丝。首占夏时天已许，名喧春榜世方知。家传鼎甲寻常事，不比寒儒漫浪期。
郑子仁生朝
作者：项安世
朝代：宋

万紫千红变绿时，高门广路绣弧垂。
梅梢暗结和羹实，蚕簇初抽演綍丝。
首占夏时天已许，名喧春牓世方知。
家传鼎甲寻常事，不比寒儒漫浪期。
郑检法久病将起以诗速之
作者：项安世
朝代：宋
体裁：七言律诗

诗人贪睡费朝衙，卧看香奁晕碧鸦。已向中秋阻丹桂，莫教重九负黄花。曈曈初日关农事，冉冉闲情近物华。已办作糕寻故事，速来同醉落乌纱。
郑检法重九病起送酒索诗
作者：项安世
朝代：宋
体裁：五言律诗

闻道台参早，交亲喜可知。犹能白衣酒，相劝菊花时。带剩如干眼，梳添几寸丝。风骚足材料，何必项斯诗。
郢州道中见刺玫瑰花
作者：项安世
朝代：宋

酴醾雨后飘春雪，芍药风前散晚霞。一路繁香伴行客，只应多谢刺玫花。
郢州道中见刺玫瑰花
作者：项安世
朝代：宋

酴釄雨后飘春雪，芍药风前散晚霞。
一路繁香伴行客，只应多谢刺玫花。
都下呈叔表兄
作者：项安世
朝代：宋

相望五千里，话别十三年。知我到江左，烦兄来日边。朋游俱健否，须发已卷然。共说儿童事，分明在目前。
都下呈叔表兄
作者：项安世
朝代：宋

相望五千里，话别十三年。
知我到江左，烦兄来日边。
朋游俱健否，鬚髮已卷然。
共说儿童事，分明在目前。
都下次韵谢松阳沈术人二首
作者：项安世
朝代：宋

向来定远太平平，自殿银袍五百英。觜距不堪誇试席，齿牙无复近乡评。重探虎穴颜何厚，忽见稽山眼暂明。赖有东阳老居士，相逢一笑又诗成。下帘读易沈君平，老向人间识世英。戏把年龄聊复问，从来富贵不须评。联翩诗笔粗豪甚，矍铄精神顾盼明。我欲求田古松邑，君言此计几时成。
都下次韵谢松阳沈术人二首·其一
作者：项安世
朝代：宋

向来定远太平平，自殿银袍五百英。
觜距不堪夸试席，齿牙无復近乡评。
重探虎穴颜何厚，忽见稽山眼暂明。
頼有东阳老居士，相逢一笑又诗成。
都下次韵谢松阳沈术人二首·其一
作者：项安世
朝代：宋

向来定远太平平，自殿银袍五百英。觜距不堪誇试席，齿牙无复近乡评。重探虎穴颜何厚，忽见稽山眼暂明。赖有东阳老居士，相逢一笑又诗成。
都下次韵谢松阳沈术人二首·其二
作者：项安世
朝代：宋

下帘读易沈君平，老向人间识世英。戏把年龄聊复问，从来富贵不须评。联翩诗笔粗豪甚，矍铄精神顾盼明。我欲求田古松邑，君言此计几时成。
都下次韵谢松阳沈术人二首·其二
作者：项安世
朝代：宋

下帘读易沈君平，老向人间识世英。
戏把年龄聊復问，从来富贵不须评。
联翩诗笔粗豪甚，矍铄精神顾盼明。
我欲求田古松邑，君言此计几时成。
都下次韵酬松阳叶叔文
作者：项安世
朝代：宋

君不见昆冈烈焰燔苍穹，中有一气亘天如白虹。又不见徂徕之山十丈雪，但见磊块硉兀错立于其中。从来人事看晚岁，不与儿童争此世。五金流处要璠玙，万木枯时待松桂。我家松源妙人物，水怪山奇古仙窟。山含水气生万嘉，水抱山形成百折。卯山先生山水郎，呼吸水怪含山光。栽梅不入积李候，植蕙自爱深林芳。笔端风月三千首，血指前头甘袖手。腹中文字五千卷，白眼旁边不开口。流泉百尺松风凉，玉琴一曲自琅琅。三间茅屋夜有光，直入斗牛何煌煌。万钟嵯峨剑头米，九州几何太仓秕。得钱嫁女吾事了，归向空山教儿子。此时方帽一先生，野老相过无姓名。草间泥饮同一醉，醉里小诗还自成。竹杖山边行翠围，松舟水上眠风漪。山行水宿似有道，或者疑是唐天师。古来艺达非道许，道在回愚与参鲁。战于蛮触焉得刚，落尽皮毛吾甚武。复雷有象地中藏，丰屋无人天际翔。舍梧养樲师也贱，有芸无揠农之良。徐行周视故无遗，大道不劳私智窥。堂堂夏屋忍空旷，扰扰利场同絷维。我生有志今十龄，黎黄求友昼夜鸣。迩来渐觉前路阔，旋叫魂魄还精营。羡君金玉好弟昆，况有百年闾里恩。浮名于世已无欲，此事向我当深论。九重城里得斯人，一笑洗尽衣中尘。路傍看者谁解此，请君持问无名君。
都下次韵酬松阳叶叔文
作者：项安世
朝代：宋

君不见昆冈烈焰燔苍穹，中有一气亘天如白虹。
又不见徂徕之山十丈雪，但见磊块硉兀错立于其中。
从来人事看晚岁，不与儿童争此世。
五金流处要璠玙，万木枯时待松桂。
我家松源妙人物，水怪山奇古仙窟。
山含水气生万嘉，水抱山形成百折。
卯山先生山水郎，呼吸水怪含山光。
栽梅不入积李候，植蕙自爱深林芳。
笔端风月三千首，血指前头甘袖手。
腹中文字五千卷，白眼旁边不开口。
流泉百尺松风凉，玉琴一曲自琅琅。
三间茅屋夜有光，直入斗牛何煌煌。
万钟嵯峨剑头米，九州几何太仓粃。
得钱嫁女吾事了，归向空山教儿子。
此时方帽一先生，野老相过无姓名。
草间泥饮同一醉，醉裏小诗还自成。
竹杖山边行翠围，松舟水上眠风漪。
山行水宿似有道，或者疑是唐天师。
古来艺达非道许，道在回愚与参鲁。
战于蛮触焉得刚，落尽皮毛吾甚武。
復雷有象地中藏，丰屋无人天际翔。
舍梧养樲师也贱，有芸无揠农之良。
徐行周视故无遗，大道不劳私智窥。
堂堂夏屋忍空旷，扰扰利场同絷维。
我生有志今十龄，黎黄求友昼夜鸣。
迩来渐觉前路阔，旋叫魂魄还精营。
羡君金玉好弟昆，况有百年闾里恩。
浮名于世已无欲，此事向我当深论。
九重城裏得斯人，一笑洗尽衣中尘。
路傍看者谁解此，请君持问无名君。
都下送外舅任知县赴茶马司辟
作者：项安世
朝代：宋
体裁：七言律诗

皇华万里赴临洮，亲向君王乞骑曹。合为圣朝修马政，可容穷邑试牛刀。横驱旌节半天下，自许才名一世豪。早晚西来八千匹，九重何以答贤劳。
酬答复州叶教授
作者：项安世
朝代：宋

先生来赴泮林期，正是寻花问柳时。偷把春风舞雩曲，蒹葭江上避人吹。象环章甫古冠衣，解佩江边结伴嬉。应共游童春浴罢，咏歌乔木错薪辞。陆子泉头春水生，一瓯新乳雪花明。唤回明照山前梦，起对庭花忽自惊。竟陵寒尽转春风，坛杏株林淑气通。惆怅江陵红白树，年年幽独伴邻翁。
酬答复州叶教授·其四
作者：项安世
朝代：宋

竟陵寒尽转春风，坛杏株林淑气通。惆怅江陵红白树，年年幽独伴邻翁。
酬答復州叶教授·其一
作者：项安世
朝代：宋
体裁：七言绝句

先生来赴泮林期，正是寻花问柳时。偷把春风舞雩曲，蒹葭江上避人吹。
酬答復州叶教授·其三
作者：项安世
朝代：宋
体裁：七言绝句

陆子泉头春水生，一瓯新乳雪花明。唤回明照山前梦，起对庭花忽自惊。
酬答復州叶教授·其二
作者：项安世
朝代：宋
体裁：七言绝句

象环章甫古冠衣，解佩江边结伴嬉。应共游童春浴罢，咏歌乔木错薪辞。
酬答復州叶教授·其四
作者：项安世
朝代：宋

竟陵寒尽转春风，坛杏株林淑气通。
惆怅江陵红白树，年年幽独伴隣翁。
酬绍兴梁监酒
作者：项安世
朝代：宋

伯鸾长啸出东都，来卜龙邱二亩居。
千岁仍昆作英语，五噫文采尚周余。
胸中万卷未得力，堂下一言谁识渠。
我亦微官方冷甚，恨无燕玉可相嘘。
酬绍兴梁监酒
作者：项安世
朝代：宋

伯鸾长啸出东都，来卜龙邱二亩居。千岁仍昆作英语，五噫文采尚周馀。胸中万卷未得力，堂下一言谁识渠。我亦微官方冷甚，恨无燕玉可相嘘。
酬襄阳储检法
作者：项安世
朝代：宋
体裁：五言律诗

客子朝莫去，相过能几回。少留贪快论，多病畏深杯。年少难量在，天姿信美哉。短檠三万卷，莫待老相催。
酴醾牡丹同赋
作者：项安世
朝代：宋

小园疎雨挟东风，败萼残英一夜空。
世上已无桃与李，箇中方是白和红。
綵霞承露娇如滴，玉雪生香暖不融。
可使低徊万花裏，剪裁多少费春工。
酴醾牡丹同赋
作者：项安世
朝代：宋

小园疏雨挟东风，败萼残英一夜空。
世上已无桃与李，个中方是白和红。
彩霞承露娇如滴，玉雪生香暖不融。
可使低徊万花里，剪裁多少费春工。
酴醾牡丹同赋
作者：项安世
朝代：宋

小园疏雨挟东风，败萼残英一夜空。世上已无桃与李，个中方是白和红。綵霞承露娇如滴，玉雪生香暖不融。可使低徊万花里，剪裁多少费春工。
醉归再用前韵
作者：项安世
朝代：宋
体裁：七言律诗

车中倒载笑儿童，马上扶行夹骥熊。安得风流如杜甫，偶然日夕似山公。幸无风雨成三厄，遇有圣贤须一中。数寄短章劳侍史，捲舒时得近春葱。
重九以枣糕饷孙司户
作者：项安世
朝代：宋
体裁：七言绝句

满城风雨近重阳，应为征廛堕渺茫。要看诗来压奇字，试拈公案示孙郎。
重五听谈昨梦
作者：项安世
朝代：宋

节裏听儿辈，杯行话日期。
别来三剥粽，忆着四颁衣。
久病忘前后，斯言果是非。
只疑清夜梦，曾到九门归。
重五听谈昨梦
作者：项安世
朝代：宋

节里听儿辈，杯行话日期。别来三剥粽，忆著四颁衣。久病忘前后，斯言果是非。只疑清夜梦，曾到九门归。
重到东斋二首
作者：项安世
朝代：宋
体裁：七言律诗

人生底事非前定，我与东斋似有缘。别去风光只如昨，重来花木已经年。曾将问答趋参席，愧把才名据郑毡。却忆西堂旧诗友，几番风雨对床眠。
重午记俗八韵
作者：项安世
朝代：宋

菰饭沾花蜜，冰团裹蔗腴。油淹枯茹滑，糟闷活鳞濡。饷篚争门入，瘟船出市驱。屑蒲形武兽，编艾写髯巫。朱揭横楣榜，黄书闯户符。辟邪钗篆蹙，解厄腕丝纡。恶月多忧畏，阴爻足备虞。更闻因屈子，深动楚人吁。
重午记俗八韵
作者：项安世
朝代：宋

菰饭沾花蜜，冰团裹蔗腴。
油淹枯茹滑，糟闷活鳞濡。
饷篚争门入，瘟船出市驱。
屑蒲形武兽，编艾写髯巫。
朱揭横楣牓，黄书闯户符。
辟邪钗篆蹙，解厄腕丝纡。
恶月多忧畏，阴爻足备虞。
更闻因屈子，冞动楚人吁。
重午饮赵园再和
作者：项安世
朝代：宋

香玉尊前剥嫩金，已逢佳节又逢霖。从教岁月催华发，谁识乾坤有赏心。家在山林仍近市，手栽花木渐成阴。更开石井依桐叶，我欲时来作一吟。
重午饮赵园再和
作者：项安世
朝代：宋

香玉尊前剥嫩金，已逢佳节又逢霖。
从教岁月催华髮，谁识干坤有赏心。
家在山林仍近市，手栽花木渐成阴。
更开石井依桐叶，我欲时来作一吟。
重午饷菜楚俗也邓抚干以诗来谢次韵答之三首
作者：项安世
朝代：宋

大家朱书亭午时，小家艾人张天师。惟有书生最穷饿，盘中日出菜离离。万钱食君君不尝，一饭爱我供寒浆。不尽三生蔬笋气，邓侯风味似支郎。蜀客登来屈子城，九歌重见笔纵横。不妨秋露浇春菜，只可从渠学独清。
重午饷菜楚俗也邓抚干以诗来谢次韵答之三首·其一
作者：项安世
朝代：宋
体裁：七言绝句

大家朱书亭午时，小家艾人张天师。惟有书生最穷饿，盘中日出菜离离。
重午饷菜楚俗也邓抚干以诗来谢次韵答之三首·其三
作者：项安世
朝代：宋
体裁：七言绝句

蜀客登来屈子城，九歌重见笔纵横。不妨秋露浇春菜，只可从渠学独清。
重午饷菜楚俗也邓抚干以诗来谢次韵答之三首·其二
作者：项安世
朝代：宋
体裁：七言绝句

万钱食君君不尝，一饭爱我供寒浆。不尽三生蔬笋气，邓侯风味似支郎。
重过习池
作者：项安世
朝代：宋
体裁：七言绝句

征鞍重过习家池，桥下泉声又索诗。待洗一杯春酒涴，为君吐出碧云词。
重过鄂州
作者：项安世
朝代：宋
体裁：七言律诗

南柯梦散不知年，东海骑鲸作醉仙。我自偶经前赤壁，谁言曾倚旧青毡。辕门甲马三更发，古寺钟鱼一夏眠。惭愧白棠花下叟，当时刍狗尚流传。
重阳
作者：项安世
朝代：宋

客裏逢重九，匆匆惜岁华。
篮舆上寒嵼，乌帽或欹斜。
物态如相向，村醪幸免赊。
山深不见菊，荞麦正多花。
重阳
作者：项安世
朝代：宋

客里逢重九，匆匆惜岁华。篮舆上寒嵼，乌帽或攲斜。物态如相向，村醪幸免赊。山深不见菊，荞麦正多花。
重阳前一日大风雨
作者：项安世
朝代：宋

天公着意做重阳，风伯驱除特地忙。
扫尽残花与红叶，放教篱菊占秋光。
重阳前一日大风雨
作者：项安世
朝代：宋

天公著意做重阳，风伯驱除特地忙。扫尽残花与红叶，放教篱菊占秋光。
重阳复晴再次前韵
作者：项安世
朝代：宋

一天云物护轻寒，阵阵清风约雨乾。造物有情聊作戏，诗家无赖强寻欢。吾人已办泥沾帽，晓色还教日照盘。咫尺龙山君莫负，草枯霜野正平宽。
重阳復晴再次前韵
作者：项安世
朝代：宋

一天云物护轻寒，阵阵清风约雨干。
造物有情聊作戏，诗家无頼强寻欢。
吾人已办泥沾帽，晓色还教日照盘。
咫尺龙山君莫负，草枯霜野正平宽。
野山茶红白二种
作者：项安世
朝代：宋

樟原岭下野山茶，半是红花半白花。
雨裏向人俱有泪，花中隠士自成家。
依稀薝卜稍头雪，彷佛棠梨脸畔霞。
恐是山君双侍女，不应临路久咨嗟。
野山茶红白二种
作者：项安世
朝代：宋

樟原岭下野山茶，半是红花半白花。雨里向人俱有泪，花中隐士自成家。依稀薝卜稍头雪，彷佛棠梨脸畔霞。恐是山君双侍女，不应临路久咨嗟。
金陵纪游百韵
作者：项安世
朝代：宋

舣棹秦淮日，中秋万客船。水门高夹岸，河道曲通廛。港对青林直，洲横皓鹭鲜。会怜桃渡楫，离惜柳亭鞭。木志婵娟墓，香埋睥睨颠。赏心飞观出，旌德旧题镌。沙白寒笼月，波清暝宿烟。酒家知是否，商妇唱依然。儿病留三月，身閒近半年。游山情亹亹，吊古笔翩翩。寺觅清凉邃，堂窥德庆悬。雉墉寻古址，虎踞出层巅。处峻生堪戮，袁刘死合甄。山腰舟万竹，峰顶上千川。楚甸前开辟，吴山后接连。似垣环泰一，如阵拥中权。江触崖根转，潮冲石角旋。莫愁迷系艇，王浚罢扬旃。离殿逃唐暑，精蓝变竺乾。虽知悲李主，未免佞金仙。兑野情方倦，春墟兴已遄。门经白下过，沟傍冶亭沿。旧驿分携处，新园欲饯边。路趋钟阜近，人畏谷灵专。轩冕吾无欲，文移汝勿儇。半山悲故相，晚岁悦空诠。零落逢诗板，荒寒见采椽。骑驴当独往，挟册想深研。僧刻前朝诏，农耕绕舍田。争堆犹在眼，说字已成筌。后嶂当胸阔，中峰覆顶圆。披山安万柱，聚衲演三元。突兀留髡塔，炜煌志老筵。齐梁陈继踵，刀尺拂随肩。木末幽轩缀，云间小径穿。定林庵莽苍，功德水潺湲。洗砚池涵月，栽松干拂天。摇摇支败屋，草草订遗篇。坛祀阳郊僣，岩居少海偏。未穷山背屐，已迫日西鞯。朔易需明旦，周遭了胜缘。鸡笼残兀兀，玄武断涓涓。阅士常于此，倾城每往焉。因高营玉帐，就下列金鋋。忆昨南朝盛，开湖后苑妍。汎舟崇宴席，应诏想英躔。牲酒丛祠渎，香灯佛屋虔。草堂钟呗肃，兰籍鼓箫阗。蒋尉官为帝，周儒宅化禅。神兵功易诳，俗驾耻难湔。南陌开朱阙，三桥跨碧涟。观台誇凤翥，讲席伟牛牵。李白愁难解，萧延蔽莫蠲。浮云迷帝所，花雨眩胡祆。朱雀波声小，乌衣草色蔫。讵询华屋础，谁见大航舷。郁郁长干迥，岧岧崒堵骞。芳峦青宛宛，香径绿芊芊。秀水横塘外，平池曲槛前。一春来士女，千两拥辎軿。郭内清溪好，州东旧迹传。名园花隐映，甲第锦蝉联。门巷喧车马，楼台沸管弦。若非江令出，即是褚公还。绮院摧荒圃，瑶池逗浅溅。空馀杨袅袅，时有芰娟娟。新阁虚堪爱，危桥净可怜。花残思战栅，神遇想灵渊。步月逢娇魄，弹霜引腻咽。金簪花恍惚，银碗意微绵。复有陈宫井，深依北垒堧。哀声啼断绠，辱色玷清泉。栏石文虽暗，亭碑义更宣。桐彫疑陨黛，花坠忆飘钿。狎客谣琼树，姀嫔踏宝莲。自矜鱼目比，宁悟鹊毛填。珠玉施窗带，沉檀制屋櫋。鬼工三阁就，神器一朝捐。證圣无存瓦，台城绝断砖。永为前鉴渴，长使后车悛。右转遵琳馆，西郛记冶埏。谁知黄土贵，下有玉人眠。事变明高节，时艰别巨贤。光华三卞死，磊落一门全。俗爱风流久，人无操行坚。忠肝甘虎口，孝骨委蛟涎。子岫王公竁，寅冈将相阡。麒麟纷杂遝，翁仲蔼蹁跹。独美斯邱石，堪同信史编。六朝多胜槩，孤冢孰争先。我有耽幽癖，家无买墅钱。随身凭拄杖，系脚赖行缠。此地闻畴素，陪京冠幅员。孙刘同相宅，王谢迭扶邅。今岁知何幸，兹来得所便。侵星赍糗饵，借力荷舆箯。吟笑髭频断，登临颈屡延。山川穷表里，善恶究芗膻。愧匪诗三百，空成字一千。更须无党注，还与郑玄笺。
金陵纪游百韵
作者：项安世
朝代：宋

舣棹秦淮日，中秋万客船。
水门高夹岸，河道曲通廛。
港对青林直，洲横皓鹭鲜。
会怜桃渡檝，离惜柳亭鞭。
木志婵娟墓，香埋睥睨颠。
赏心飞观出，旌德旧题镌。
沙白寒笼月，波清暝宿烟。
酒家知是否，商妇唱依然。
儿病留三月，身閒近半年。
游山情亹亹，弔古笔翩翩。
寺觅清凉邃，堂窥德庆悬。
雉墉寻古址，虎踞出层巅。
处峻生堪戮，袁刘死合甄。
山腰舟万竹，峯顶上千川。
楚甸前开闢，吴山后接连。
似垣环泰一，如阵拥中权。
江触崖根转，潮衝石角旋。
莫愁迷繫艇，王浚罢扬旃。
离殿逃唐暑，精蓝变竺干。
虽知悲李主，未免佞金仙。
兑野情方倦，春墟兴已遄。
门经白下过，沟傍冶亭沿。
旧驿分携处，新园欲饯边。
路趋钟阜近，人畏谷灵专。
轩冕吾无欲，文移汝勿儇。
半山悲故相，晚岁悦空诠。
零落逢诗板，荒寒见采椽。
骑馿当独往，挟册想深研。
僧刻前朝诏，农耕遶舍田。
争堆犹在眼，说字已成筌。
后嶂当胸阔，中峰覆顶圆。
披山安万柱，聚衲演三元。
突兀留髠塔，炜煌志老筵。
齐梁陈继踵，刀尺拂随肩。
木末幽轩缀，云间小径穿。
定林庵莽苍，功德水潺湲。
洗砚池涵月，栽松干拂天。
摇摇支败屋，草草订遗篇。
坛祀阳郊僣，岩居少海偏。
未穷山背屐，已迫日西鞯。
朔易需明旦，周遭了胜缘。
鷄笼残兀兀，玄武断涓涓。
阅士常于此，倾城每往焉。
因高营玉帐，就下列金鋋。
忆昨南朝盛，开湖后苑妍。
泛舟崇讌席，应诏想英躔。
牲酒丛祠渎，香灯佛屋虔。
草堂钟呗肃，兰籍鼓箫阗。
蒋尉官为帝，周儒宅化禅。
神兵功易诳，俗驾耻难湔。
南陌开朱阙，三桥跨碧涟。
观台夸凤翥，讲席伟牛牵。
李白愁难解，萧延蔽莫蠲。
浮云迷帝所，花雨眩胡袄。
朱雀波声小，乌衣草色蔫。
讵询华屋础，谁见大航舷。
鬰鬰长干迥，岧岧崒堵骞。
芳峦青宛宛，香径绿芊芊。
秀水横塘外，平池曲槛前。
一春来士女，千两拥辎軿。
郭内清溪好，州东旧迹传。
名园花隠映，甲第锦蝉联。
门巷喧车马，楼台沸管絃。
若非江令出，即是褚公还。
绮院摧荒圃，瑶池逗浅溅。
空余杨袅袅，时有芰娟娟。
新阁虚堪爱，危桥凈可怜。
花残思战栅，神遇想灵渊。
步月逢娇魄，弹霜引腻咽。
金簪花恍惚，银碗意微绵。
復有陈宫井，深依北垒堧。
哀声啼断绠，辱色玷清泉。
栏石文虽暗，亭碑义更宣。
桐雕疑陨黛，花坠忆飘钿。
狎客谣琼树，姀嫔踏宝莲。
自矜鱼目比，宁悟鹊毛填。
珠玉施窗带，沉檀制屋櫋。
鬼工三阁就，神器一朝捐。
证圣无存瓦，台城绝断砖。
永为前鑑渴，长使后车悛。
右转遵琳馆，西郛记冶埏。
谁知黄土贵，下有玉人眠。
事变明高节，时艰别巨贤。
光华三卞死，磊落一门全。
俗爱风流久，人无操行坚。
忠肝甘虎口，孝骨委蛟涎。
子岫王公竁，寅冈将相阡。
麒麟纷杂沓，翁仲蔼蹁跹。
独美斯邱石，堪同信史编。
六朝多胜槩，孤冢孰争先。
我有耽幽癖，家无买墅钱。
随身凭拄杖，繫脚頼行缠。
此地闻畴素，陪京冠幅员。
孙刘同相宅，王谢迭扶邅。
今岁知何幸，兹来得所便。
侵星赍糗饵，借力荷舆箯。
吟笑髭频断，登临颈屡延。
山川穷表裏，善恶究芗羶。
愧匪诗三百，空成字一千。
更须无党注，还与郑玄笺。
金陵送左史
作者：项安世
朝代：宋
体裁：七言律诗

临歧掺袂欲何言，罢酒开船色惘然。万里重逢傥无日，一杯相属岂非天。修鳞去蛰三池浪，倦翼归投万壑烟。从此登临只西首，美人家在夕阳边。
金陵雨花台感僧云光事自警
作者：项安世
朝代：宋
体裁：七言绝句

横经处处客诸侯，一上高台愧不休。讲罢直饶花自雨，未妨辕下作官牛。
钓台
作者：项安世
朝代：宋

数仞山头一小亭，只消此地过平生。崎岖狭世才伸脚，已被刘郎卖作名。君房足下竟成谀，只是韩歆已破除。岂有江湖钓竿手，为君台阁奉文书。
钓台·其一
作者：项安世
朝代：宋

数仞山头一小亭，只消此地过平生。崎岖狭世才伸脚，已被刘郎卖作名。
钓台·其一
作者：项安世
朝代：宋

数仞山头一小亭，只消此地过平生。
崎岖狭世纔伸脚，已被刘郎卖作名。
钓台·其二
作者：项安世
朝代：宋
体裁：七言绝句

君房足下竟成谀，只是韩歆已破除。岂有江湖钓竿手，为君台阁奉文书。
钓矶
作者：项安世
朝代：宋

水深石可灶，水浅石可矶。多谢山中石，与翁不相违。
钓矶
作者：项安世
朝代：宋

水深石可竈，水浅石可矶。
多谢山中石，与翁不相违。
钱唐道中望越州山
作者：项安世
朝代：宋
体裁：七言绝句

隔江东望越州山，七载重来喜破颜。却数故人今几在，一襟清泪湿潸潸。
铁笛亭
作者：项安世
朝代：宋

夜啸千崖裂，朝吟万象苏。山人大自在，无泪捋君须。
铁笛亭
作者：项安世
朝代：宋

夜啸千崖裂，朝吟万象苏。
山人大自在，无泪捋君鬚。
铜陵县步
作者：项安世
朝代：宋

二年三过铜陵县，欲采苹花意自羞。
他日梦中应记得，浅山衔县水衔州。
铜陵县步
作者：项安世
朝代：宋

二年三过铜陵县，欲采蘋花意自羞。他日梦中应记得，浅山衔县水衔州。
长亭解
作者：项安世
朝代：宋
体裁：七言绝句

行人处处论亭邮，总为长亭怕永州。不道长亭更长去，也应行到日西休。
闰月二十一日作落梅花
作者：项安世
朝代：宋

十亩寒林一树梅，自妍自笑已堪哀。朝来更被风吹却，拟遣春从底处回。野外篱边烂漫香，晚风孤影弄霓裳。飞花满地无人管，却趁春泥上燕梁。
闰月二十一日作落梅花·其一
作者：项安世
朝代：宋
体裁：七言绝句

十亩寒林一树梅，自妍自笑已堪哀。朝来更被风吹却，拟遣春从底处回。
闰月二十一日作落梅花·其二
作者：项安世
朝代：宋
体裁：七言绝句

野外篱边烂漫香，晚风孤影弄霓裳。飞花满地无人管，却趁春泥上燕梁。
闻城中募兵有感
作者：项安世
朝代：宋

调发年多籍半空，虎符招补至闽中。庄农戎服来操戟，太守儒装学拍弓。去日初辞乡树绿，到时愁见戍旗红。募金莫作缠头费，留制衣袍禦北风。莫在军中日募兵，万夫鱼贯列行营。悬金都市招徕广，立的辕门去取精。二石开弓犹恨少，双重被铠尚嫌轻。伍符□属他人手，历历空能记姓名。
闻城中募兵有感·其一
作者：项安世
朝代：宋

调发年多籍半空，虎符招补至闽中。
庄农戎服来操戟，太守儒装学拍弓。
去日初辞乡树绿，到时愁见戍旗红。
募金莫作缠头费，留制衣袍御北风。
闻城中募兵有感·其一
作者：项安世
朝代：宋

调发年多籍半空，虎符招补至闽中。庄农戎服来操戟，太守儒装学拍弓。去日初辞乡树绿，到时愁见戍旗红。募金莫作缠头费，留制衣袍禦北风。
闻城中募兵有感·其二
作者：项安世
朝代：宋
体裁：七言律诗

莫在军中日募兵，万夫鱼贯列行营。悬金都市招徕广，立的辕门去取精。二石开弓犹恨少，双重被铠尚嫌轻。伍符□属他人手，历历空能记姓名。
阜陵復土诣重华奉慰遇雪不胜哀怆
作者：项安世
朝代：宋
体裁：七言律诗

龙胡九锸闭玄扉，虎落千年护翠微。永阜凄凉成永夜，重华萧瑟见重闱。云迷八表俱愁思，雪满千山尽素衣。更踏深泥南内去，紫宸殿下进名归。
阴雨六韵
作者：项安世
朝代：宋
体裁：五言排律

滨水地钟湿，关门时过春。读书无气力，看字费精神。阴雨便高枕，泥涂阻故人。小诗随意就，情话与谁亲。返照轻霞出，明朝霁色新。辛勤愧田父，江上晚耕匀。
阻北风简叶岳州
作者：项安世
朝代：宋
体裁：七言律诗

风颠下枪刺泥深，水长移船入港频。帝子有情留客子，主人何幸得乡人。星辰相纬周三卫，日月为常汉九宾。公若赐环吾解缆，一般风色两家春。
阻风
作者：项安世
朝代：宋
体裁：七言律诗

阻风多日饭无羹，病酒中年睡不成。扑面飞蚊来似鸭，闭船吹烛守如城。良朋处处愁分袂，远客朝朝怕说兵。石首山头逢一笑，白云相望雨新晴。
阻风岳州回寄曹汉阳
作者：项安世
朝代：宋

病裏牵船去赵沱，醉中题字寄曹皤。
卧听别语心难遣，起看家山路不多。
晴日上江卿大好，北风吹浪汝云何。
早知七日桃花峡，且可千钟竹叶波。
阻风岳州回寄曹汉阳
作者：项安世
朝代：宋

病里牵船去赵沱，醉中题字寄曹皤。卧听别语心难遣，起看家山路不多。晴日上江卿大好，北风吹浪汝云何。早知七日桃花峡，且可千钟竹叶波。
阻风泊江州对岸
作者：项安世
朝代：宋
体裁：七言绝句

城下看山不见山，东风吹我过前滩。横陈庐阜沧波上，十二云鬟得细看。
阻风茅山港
作者：项安世
朝代：宋

日日南风费挽牵，江神知我意悠然。小舟随水随风住，不羡千帆上水船。我非汲汲驰名者，何事区区逆浪间。三釜及亲须为米，可辞为客下茅山。